Prashant Kishore son of Bhojpuri region playing his stunt in elections all over the country Bhojpuri: देश भर क चुनाव में आपन डंका बजावत ह भोजपुरिया भाई प्रशांत किशोर\nBhojpuri: देश भर क चुनाव में आपन डंका बजावत ह भोजपुरिया भाई प्रशांत किशोर\nबिहार के भोजपुरी बोले वाला इलाका रोहतास में जनमल अउर बक्सर पलल बढ़ल भोजपुरिया भाई पीके माने प्रशांत किशोर (Prashant Kumar) गुजरात से लेके पंजाब अउर दिल्ली से लेके बिहार अउर आंध्र प्रदेश तक भाजपा, कांग्रेस, जनता दल, आप से लेके वाईएसआर कांग्रेस के चुनाव जितवा चुकल हउअन.\nLast Updated: April 8, 2021, 3:48 PM IST\nकहल जाला कि भोजपुरी (Bhojpuri) बहुते दंबग ह बोली ह जेके बोले वाला भाई लोग आपन आसे पासे रहे वालन के भाषा बोली के भी परभावित कर देला. एकर कइगो उदारहण देहल जा सकेला लेकिन इहां चरचा एगो भोजपुरिया भाई क कइल जात ह जे आपन बुद्धि क लोहा समूचा देश के मनवा चुकल ह. अइसे त समाज के हर क्षेत्र में कई गो भोजपुरी भाई लोग आपन डंका बजवा चुकल ह लेकिन चुनाव के क्षेत्र में एगो भोजपुरिया नाम अइसन ह जे बिना नेतागिरी के ही परदा के पीछे से ही आपन बुद्धि से कई दलन के चुनाव जितवा चुकल ह. बिहार के भोजपुरी बोले वाला इलाका रोहतास में जनमल अउर बक्सर पलल बढ़ल भोजपुरिया भाई पीके माने प्रशांत किशोर (Prashant Kishore) गुजरात (Gujarat) से लेके पंजाब (Punjab) अउर दिल्ली (Delhi) से लेके बिहार (Bihar) अउर आंध्र प्रदेश (Andhra Pradesh) तक भाजपा, कांग्रेस, जनता दल, आप से लेके वाईएसआर कांग्रेस के चुनाव जितवा चुकल हउअन.\nरोहतास क जिला मुख्यालय सासाराम के पासे एगो गांव में पीके क जनम होइल. बाबूजी श्रीकांत पांडे डॉक्टर रहले जे बाद में भोजपुर जिला के बक्सर में जाइके बस गइलें. इहां इ बतावल जरूरी ह कि यूपी के बनारस अउर गाजीपुर जिला से सटल बिहार क भोजपुरी इलाका पहिले शादाबाद जिला कहलात रहे जेकर मुख्यालय आरा रहे. 1972 में शादाबाद से कट के दूगो जिला बनल रोहतास अउर भोजपुर. 1990 रोहतास के कट के कैमूर ( भभुआ ) बनल अउर भोजपुर से कट के बक्सर जिला बनल. पीके क स्कूली पढ़ाई बक्सरे में होइल. बाद में उ इंजीनियर बने हैदराबाद चल गइलें. कुछ दिन लखऩऊ में नौकरी कइला के बाद पीके विदेश में राष्ट्रसंघ के साथे जुड़ गइलें. राष्ट्रसंघ के साथे लोक स्वास्थ्य पर उ आठ साल तक काम कइलें. एकरा बाद 2011 में वाइब्रेंट गुजरात कार्यक्रम से जुड़ला के चलते उ गुजरात के तब के मुख्यमंत्री नरेंद्र मोदी से जुड़ले अउर 2012 में उनके तीसरा बार मुख्यमंत्री बनावे में सहयोग कइलें.\nअब तक उनकर नाम अउर काम परदा के पीछे ही रहल. माने पीके नाम क भोजपुरिया भाई के तब तक केहू नाही जानत रहे. लेकिन 2013 में आपन चुनावी प्रचार कंपनी सीएजी ( सिटीजंस एकाउंटेबल ग्रुप) बनाइके उ 2014 क लोकसभा चुनाव में भाजपा उहो विशेषकर नरेंद्र मोदी क परचार क जिम्मा आपन कान्ही पर ले लेलं. मोदी खातिर चाय पर चरचा जइसन कइगो लोकप्रिय कार्यक्रम बनावें के पीछे पीके क ही हाथ बतावल जाला. 2014 में भाजपा क जीत अउर मोदी के परधानमंतरी बनला के बादे से पीके नाम क भोजपुरिया मनई के देश भर में लोग जाने लागल. एकरा बाद उनकर साथ मोदी से छूट गइल बा इहो कहल जा सकेला कि परधानमंतरी बनला के बादे मोदी पीके के भुला देहलं. मोदी से अलग होइला के बाद पीके आईपैक माने आई पीएसी ( इंडियन पोलिटिकल एक्शन कमिटी ) बनवलं. आईपैक पहिला बार 2015 क चुनाव में बिहार क मुख्यमंत्री नीतिश कुमार खातिर काम कइलें अउर उनकर चुनाव परचार क रणनीति पर काम कइलें. उ चुनाव में नीतिश कुमार क जदयू अउर लालू परसाद क राजद क महागंठबंधन भाजपा के पटकनी देके बिहार क सत्ता कबजिया लेलस. उ चुनाव में... बिहार में बहार ह.. नीतिशे कुमार ह ... जइसन चुनावी नारा पीके क बेजोड़ चुनावी रणनीति क ही हिस्सा रहे. कहल जाला कि नीतिश कुमार पीके से एतना परभावित भइलें कि चुनाव बाद उनकरा के बिहार सरकार क सलाहकार बना देलं.\nपरदा क पीछे काम करे वाला पीके क नाम अउर काम अब परदा से निकल कर बाहर आ गइल रहे. एही के चलिता बिहार सरकार क सलाहकार रहते उनकरा के 2017 के यूपी अउर पंजाब चुनाव में कांग्रेस क भी चुनावी रणनीति बनावें क जिम्मा मिल गइल. समाजवादी पार्टी क साथ गंठबंधन के चलिते यूपी कांग्रेस में उनकर चुनावी रणनीति त दरकिनार कर देहल गइल लेकिन पंजाब में कैप्टन अमरिंदर सिंह क कांग्रेसी सरकार दस साल बाद सत्ता में वापिस आ गइल. जबकि उ चुनाव से पहिले आइल सबही चुनावी सर्वेक्षण में आम आदमी पार्टी क सरकार बनत नजर आवत रहे. लेकिन पीके क रणनीतिक कौशल से बाजी पलट गइल. फेरो 2019 के आंध्रप्रदेश क चुनाव में वाईएसआर कांग्रेस क मुखिया जगनमोहन रेड्डी पीके के आपन राजनीतिक सलाहकार बनावलें. पीके क चुनावी रणनीति क ही कमाल रहे कि वाईएसआर कांग्रेस 175 में से 151 सीट जीत गइल. एकरा बाद 2020 में दिल्ली क विधानसभा चुनाव में आम आदमी पार्टी उनकर रणनीति सेवा लेके 70 में से 62 सीट जीत गइल अब त समूचा देश में पीके क बेजोड़ चुनाव रणनीति क डंका बाजे लागल.\nएकरा बीचे में पीके 2018 में नीतिश कुमार के चलिते जदयू में शामिल हो गइलें लेकिन नागरिक संसोधन अधिनियम सीएए पर नीतिश कुमार से मतभेद के चलिते जनवरी 2020 में पार्टी से बाहर हो गइलें बा निकाल देहल गइलें. अब ए साल 2021 के चुनाव में उनपर बंगाल में ममता बनर्जी क तृणमूल कांग्रेस अउर तमिलनाडु में डीएमके खातिर चुनावी रणनीति बनावें क जिम्मा ह. दूनों राज्य क चुनावी सर्वेक्षण में तृणमूल कांग्रेस अउर डीएमके क सरकार बने क संभावना ह. बंगाल में ममता के भाजपा की ओर से भारी चुनौती मिलत ह. एकरा चलते पीके एक बार फिर चरचा में हउअन. इ चुनाव के बीचे उनके अगिला साल होवे वाला पंजाब चुनाव खातिर मुख्यमंतरी कैप्टन अमरिंदर सिंह की ओर से चुनावी परचार संभारे क न्यौता मिल चुकल ह.\n2021 अउर 2022 क चुनाव में पीके के पहिले जइसन सफलता मिली कि नाही इ त समय बताई लेकिन इहा सवाल इ ह कि पीके क अब तक सफलता क पीछे क का राज ह. एकरा बारे में पीके बतावे लं कि उनकर बाबू जी कहत रहे कि हर आदमी में कऔनों न कऔनों गुण छिपल होला ओके पहिचाने क जरूरत होला. इ कारण ह कि हम हर आदमी के ओकर गुण से पहचानें क परयास करिलां ना कि ओकर जाति बा धरम से. बाबू जी क मूलमंत्र के चलिते ही शायद पीके में गुण दोष के आधार पर बेजोड़ रणनीति बनावे क कौशल आइल होई. इ शायद पीके क बुद्धि क ही कमाल ह कि महिना भर पहिले ही उ एगो टीवी चैनल से कहले रहलं कि बंगाल में तृणमूल कांग्रेस क जीत अउर भाजपा क हार क बीच क अंतर बहुते अधिका ह अउर इ अंतर तबिहे कम हो सकेला जदि चुनाव के बीचे देश में कऔनों अप्रिय घटना हो जाए. ( डिसक्लेमर- लेखक वरिष्ठ पत्रकार हैं और उनके निजी विचार हैं.)


त्वदीयं वस्तु गोविन्दम् तुभ्यमेव समर्पयामि | Anjoria's Weblog\nThe posts from the First bhojpuri website Anjoria.com\nAbout Tatka Khabar\nLinks for more news\nत्वदीयं वस्तु गोविन्दम् तुभ्यमेव समर्पयामि\nपिछला कई बरिसन से अँजोरिया के प्रकाशन सम्हारत बहुते ऊँच खाल देखे के मिलल. सबले दिक्कत होत रहल बीच बीच में आवे वाला बाधा से. तरह तरह के उपाय अजमवनी आ हर बेर कवनो ना कवनो समस्या सामने आवत रहल. अबही हाल ही में सर्वर मेंटेनेन्स का चलते एक दिन बारह घंटा ले अँजोरिया परिवार के साइट बन्द रहली सँ.\nअलग वेबसाइट राखे के मकसद होला आपन पहिचान बनवले बचवले राखे के. दोसर होला कि अगर वेबसाइट लोकप्रिय हो जाव त कुछ विज्ञापन आय समेटे के. बाकिर भोजपुरी वेबसाइट चला के विज्ञापन से आमदनी के सोचल बेवकूफी रहल. दोसरे इहो सोचनी कि अगर कबो कवनो अइसन समस्या आ जाव कि अँजोरिया परिवार के आगे चलावल मुश्किल हो जाव तब त सगरी सामग्री हमेशा खातिर बिला जाई.\nबहुत सोच विचार कर के देखनी त तय कइनी कि काहे ना एगो अइसन जगहा अँजिरिया सामग्री सम्हार के राख दिहल जाव कि हमेशा, संभव तरीका से हमेशा, खातिर एकरा के सहेजल जा सके. एही क्रम में अँजोरिया के अधिकतर सामग्री वर्डप्रेस डॉटकॉम पर डाल देबे के फैसला कर लिहनी.\nअब ई फैसला सही रहल कि गलत ई त भविष्य में पता चली. बाकिर अतना त तय कर लिहनी कि अँजोरिया परिवार के वेबसाइटन पर प्रकाशित सामग्री भविष्य खातिर सम्हार लिहल गइल बा.\nएह सब का बावजूद अँजोरिया के नयका सामग्री हमेशा एकरा वेबसाइटन पर प्रकाशित होखल करी आ कुछ कुछ समय का अन्तराल पर प्रकाशित सामग्री के वर्डप्रेस वाला ब्लाग पर जोड़ दिहल जाई.\nएह तरह से भोजपुरी वेबसाइटन में सबले बेसी लोकप्रिय साइटन में से एगो अँजोरिया भोजपुरी समाज के संपत्ति भोजपुरी समाज के सँउप दिहलसि.


सहजोग करीं साहब: चमकी बोखार - तारकेश्वर राय 'तारक' - मैना: भोजपुरी साहित्य क उड़ान (Maina Bhojpuri Magazine)\nHome तारकेश्वर राय 'तारक' Bhojpuri Lekh सहजोग करीं साहब: चमकी बोखार - तारकेश्वर राय 'तारक'\nसहजोग करीं साहब: चमकी बोखार - तारकेश्वर राय 'तारक'\nआँख लोरा जाता बिहार के मुजफ्फरपुर कऽ हाल देखी के। चमकी बोखार से पीड़ित सैकड़न बच्चन के असमय मउवत के समाचार सुनला पढ़ला के बाद देंह में बेचैनी लेस लेले बा। काल के गाल में असमय समात देश के भावी नागरिक क जन्मदाता परिजन के रोवाई हाहाकार आ चीत्कार सुन के कवन अईसन निर्मोही होखी जेकरा जीवन के आमोद प्रमोद निक लागी। मजदूर के सम्मान अउरी किसान के भगवान बता के ओकर जय-जयकार कइल जाला समाज में। गरीबी आ भुख मरी से तड़पत, जांगर होखला के बादो शिक्षा-जागरुकता के कमी के चलते बेरोजगारी आ अउरी कुल समस्या के दशं झेलत अनगिनत लोग बा अपना समाज में। चमकी बोखार से भी सबसे अधिका ईहे तबका प्रभावित बा। जागरूकता के अभाव एह बेमारी के भयावह रूप में चहुँपा देहलस। 90 के दशक से प्रायः हर सलिये मई-जून के महिना में कमोबेश ई नजारा देखे के भेटा जाला।\nसबसे अधिका वोट देवे वाला ईहे तबका हऽ, ओकरे वोट से हुक्मरान लोग चुनाला आ सता क सुख के साथ हुकूमत के ताकत भेटाला। जनता के सेवक क रूप में जाने जाए वाला नेताजी लोग के ई रूप चुनावे तक रहेला। जीतला के बाद के केकरा के पुछेला। चुनाव के समय गावँ में रोजे कवनो ना कवनो राजनीतिक दल के नुमाइंदा लोग अपना के सच्चा हितैषी जतावे ख़ातिर साथ मे भोजन करे के साथ ही साथ दुःख सुख में साथ निभावे के वादा कऽ बरीखा से भेवत नजर आवत रहे लोग। एह दुःख के घड़ी में केहु नजर नइखे आवत।\nजवन भोपूं बजा बजा के चुनाव के समय कपार दुखवा देत रहे लोग, उहे लोग अगर एको हिस्सा के प्रयास जनता के जागरुक करे में लगवले रहीत त ई दिन ना देखे के पड़ित ।\nखाली सरकार के दोष देहला से ई त्रासदी से पिण्ड ना छुटी कुछ काम अपनो के करे के परी । कुपोषण के शिकार बच्चा एह बीमारी में जल्दी धरा जालन। पानी के कमी न हो जाव शरीर मे ओकर खियाल खुदे करे के परी। कवनो मन्त्री नेता भा डॉक्टर ना अइहन चीनी ग्लूकोज के घोल पियावे पीड़ित बच्चन के ओकर साफ सफाई क धियान रखे।\nमिडिया तऽ लोकतंत्र के चौथा स्तम्भ हऽ। जवन मुस्तैदी मीडिया कर्मी अब अस्पताल के डाक्टर के मुँह में माइक ठूँस के देखावत बाण उहे जागरूकता ई त्रासदी आवे ले पहिले भी देखावल जा सकते रहे। बचाव के उपाय कऽ जायजा लेके। सामान्य जानकारी से सैकड़ों बच्चन कऽ अनमोल जान के बचावल जा सकतऽ रहे।\nचमकी बोखार से बचाव ख़ातिर जवन आदमी जागरूकता फैलावे में दिन रात लागल बाणन एक दिन खाली एक दिन उनकर भी साथ दिहिं न साहब! रवुवा लगे तऽ बड़का संसाधन बा! सतर्कता से एकरा से मुक्ति मिल सकतऽ बा। भोभा लगाके बताइ नऽ।\nसंवेदना के भंजा के आपन टी आर पी मत बढाई साहेब। सता पक्ष के विफलता देखावे ख़ातिर मुजफ्फरपुर के अस्पताल के आईसीयू में जाये के जरूरत नइखे उ तऽ रवुवा स्टूडियो में बइठ के भी पुरा देश के बता सकत बानी।\nरवुवा अस्पताल अउरी डॉक्टर लोग के उनकर काम करे दिहीं। प्रशासन के लताड़ी उनकरा नाकामी पर। जागरूकता फईलावे में मदद करी। खाली बार नोचला से भार कम ना होखी। जागरुकता से ही बचाव सम्भव बा ओके फ़इलावे में सहयोग करीं। हमरा तऽ लगता, बचवन से अधिका बोखार तऽ सिस्टम के हो गइल बा। 17वी लोकसभा के गठन के बाद संविधान अउरी भगवान के किरिया खाये वाला सत्ता पक्ष के सांसद लोग के चुप्पी अउरी बिपक्ष के मौन दिल के कचोटता ये साहेब!\nनाम: तारकेश्वर राय 'तारक'\nसम्प्रति: उप सम्पादक - सिरिजन (भोजपुरी) तिमाही ई-पत्रिका


बिहार में चुनाव कब, कहाँ? - BBC News हिंदी\nबिहार में चुनाव कब, कहाँ?\nस्थानीय मुद्दे - यह काफ़ी पुराने समय से नक्सलवाद से सबसे ज़्यादा प्रभावित इलाक़ा है. यहाँ सूखे का संकट भी है और यह क्षेत्र जातीय हिंसा से भी ग्रस्त है.


अब त सब केहुए पी एम बने चाहऽता – Anjoria\nअब त सब केहुए पी एम बने चाहऽता\nजबसे आम आदमी राजनीति के अंगूर हो गइल तबसे राजनीति के नशा लोग पर अइसन छा गइल बा कि जेकरा देखऽ ऊ पी एम से नीचे के सपने नइखे देखत. लोग के चैन नइखे. ना केहु के भूखि लागऽता ना पियास. ना ठंडा के परवाह ना शीतलहरी के. जेकरा के देखऽ परधानमंत्री बने के चक्कर में लागल बा. घूरहू से लेके नरेंदर साव ले आ कृष्ण लाल से ले के लम्बोदर पांड़े ले जेकरा के देखऽ दिल्ली कीयोर मुंह उठवले दउरल जा ता. चाहे जंहवां जगहि मिलऽता उहें खड़ा हो के घिघियाता कि हमार दावा बा, हमरा के पीएम बनाव लोग. हम बिजली पानी फ्री क देब, गांव में इस्कूल खोलवा देब, रोड बनवा देब. संसद मार्ग से लेके गांव के खेतन के मेड़ पर ले जेकरा तनिको बइठे के जगहा मिलल कि ऊ ओहिजे बइठ के पी एम के कुर्सी के सपना देख रहल बा आ संगे संगे भाषण रटे में लागल बा. सब लोग इहे सोचऽता कि कहीं चुनाव भइल आ वोटर के मन बदल गइल त हम परधानमंत्री हो गइनी. एकरा बाद त लाल किला से अइसन भाषण देब कि लोग दांतन तले अंगुरी ना दबाई बलुक अंगुरिये काट ली. जेकरा कनस्तर में दू गो रोटी के आटा नइखे उहो रोटी के जोगाड़ छोड़ के प्रधानमंत्री के कुर्सी के जोगाड़ में लाग गइल बा.\nअइसन बुझाता कि पी एम के कुर्सी ना भइल लाटरी हो गइल. कहीं हमरे ना निकल आवे. वइसे इ पद अब लाटरिये हो गइल बा. माने कि अनगिनत आंख आ सपना एके गो. इहां तकले कि जेकरा आंख में जोत नइखे, चाहे दुपहरियो में जेकरा अन्हार लउकऽता उहो प्रधानमंत्री होखे के सपना देखे में लाग गइल बा. कतना लोग आंखि के डाक्टरन के नाक में दम क दिहले बा कि अइसन चश्मा द कि सपना एकदम साफ लउके. उ त ऊ, सबसे दर्दनाक त बात बा कि हमरा बगल के रामकिशोर चौधरी ले जे पार्टी के आजु ले पाल्टी कहले, उहो सपना देखऽतारे.\nएक दिन त लस्टमानंद के खद्दर के कुर्ता धोती सूखे खातिर फींच के पसारल रहे ओहि के ऊ कांखि तर दाबि के दिल्ली निकल गइले. कई हाली कलकाता में भासा के आंदोलन चला रहल एगो नेताजी खादी के कुर्ता पैजामा पहिरले वोट क्लब पर भेंटा गइले. सवचला पर पता चलल कि ऊ पीएम बने के चक्कर में ओहिजा घूरी काटऽ तारे. कई हाली अखबारन में टी वी कहल जाला कि जनता के काम सपना देखल ना ह खाली घोटाला ग्रस्त देश के अर्थ व्यवस्था के सुधारे के खातिर टैक्स दीहल ह. सपना देखल खाली नेता लोग के काम ह आ उहो सत्ताधारी दल के नेता के काम. लेकिन लोग बा जे मानते नइखे.\nहम त इ कहब कि पी एम पद के हाई वोल्टेज सपना देखला से आंखि खराब हो सकेला लेकिन केकरा डर बा, आंखि बा तबो सपना आ ना रही तबो सपना.\nPrevious Post: अंजन टीवी के नया शो “चाह गरम”\nNext Post: तहरा घरे भोज तवन हमरा घरे रोज (बतकुच्चन – १४३)


हमरे बिलईया हमरे से म्याऊँ – टटका खबर\nLalu blames everyone but himself for the woes of Bihar\nThe person who ruled Bihar for 15 years is saying now that he will turn the tide again. He is going on promising everything to voters to woo them. Reservation to forward castes and Muslims, and full stomach meals to poor. He even criticises his camp followers who are now deserting him.\nअपना विश्वसनीय लोग के पाला बदलला से परेशान लालू कहत फिरत बाड़े कि उनकरे बिलाई उनके से म्याऊँ करत बाड़ी सँ. जवना लोग के पाल पोस के कवनो लायक बनवले उहो आजु उनका के दोषी बतावत बा. शायद लालू जी के ऊ भोजपुरी कहावत याद ना आइल जवन एह मामिला में फिट बइठी, जेकरा खातिर चोरी कइनी उहे कहे चोर !\nलालू लोग के भरोसा दिआवल चाहत बाड़न कि अगर अगिला सरकार उनकर बनल त सभका भरपेट खाना भेंटाई. नेतवन के कतना भरोसा रहल जनता के कमजोर याददाश्त के ! कहत बाड़न कि कांग्रेस आ राजग का चलते मँहगाई बढ़ल बा. बाकिर ओहि कांग्रेस के केन्द्र में समर्थन दिहले बाड़न ! मजा के बात त ई रहल कि कहले कि जब ऊ रेल मंत्री रहलन त रेल के विस्थापितनके कतहीं बसवा देबे के नीतीश से कहले रहलें बाकिर नीतीश ना कइलें. अरे भाई तूहीं रेलवे का कवनो जमीन पर काहे ना बसवा दिहले रहुव ?\nअसल में बिहार चुनाव के आवे वाला परिणाम का अनेसा में लालू के बुझा नइखे कि का करसु ? अबकी के चुनाव उनका खातिर बहुते खास बा. अगर अबकियो हार गइलन त राजनीति में टिकल मुश्किल हो जाई शायद.


बिहारी विधायक छेड़खानी में धराइल – टटका खबर\nई वारदात अप पूर्वांचल एक्सप्रेस के एसी टू बोगी ए-1 में भइल. लइकिया अपना बाबूजी साथे सफर करत रहुवे. पुलिस में शिकायत ओकर बाबूजी दर्ज करवलें जवना का बाद हाजीपुर रेल पुलिस विधायक टुन्ना पाण्डेय के गिरफ्तार क लिहलसि.\nलइकी के परिवार हावड़ा से गोरखपुर जात रहे लोग. टुन्ना पांडेय दुर्गापुर में चढ़लेो आ अपना बर्थ नंबर 43 पर सूत गइलन. लइकिया 46 नमबर बर्थ पर रहुवे. टुन्ना के उनकर गोल भाजपा से आनन फानन में ससपेन्ड क दीहल गइल बा.\nTags: एमएलसी, टुन्ना पांडेय, सि‌वान


मनोज टाइगर निर्देशक बनलन – Anjoria\nFebruary 2, 2011 Editor मनोरंजन 0\nभोजपुरी सिनेमा के जानल मानल हास्य अभिनेता मनोज टाइगर अब भोजपुरी फिल्म “राजा डोली ले के आ जा” के निर्देशन कर के निर्देशक का रुप में आपन नया कैरियर शुरु करे जा रहल बाड़न. एह फिल्म के निर्माण बी॰ओबुल सुब्बा रेड्डी “आदि शक्ति इन्टरटेनमेंट” आ “राहुल मूवी मेकर्स” का बैनर में करे जा रहल बाड़न. फिल्म के प्रस्तुति मास्टर प्रीतम रेड्डी करत बाड़े. हालांकि असलियत ईहे बा कि फिल्म “राजा डोली ले के आ जा” के निर्देशक मनोज टाइगर पहिला बेर निर्देशन नइखन करत. एकरा पहिलहू ऊ कई गो ड्रामा लिख आ निर्देशित कर चुकल बाड़न. फिल्म “राजा डोली ले के आ जा” मनोज टाइगर के पुरान आ सफल ड्रामा “अमर प्रेम” के फिल्म रुपान्तर ह. फिल्म के मुहुर्त शॉट दिनेशलाल यादव निरहुआ का बंगला पर पिछला दिने लिहल गइल जहाँ फिल्म जगत के बड़हन बड़हन हस्ती मौजूद रहले. बतावे लायक बाति इहो बा कि निरहुआ आ मनोज टाइगर एकही फिल्म से आपन फिल्मी कैरियर शुरु कइले रहे लोग आ ओह फिल्म के नाम रहुवे “चलत मुसाफिर मोह लियो रे”. अब मनोज टाइगर के निर्देशन में बने जा रहल फिल्म “राजा डोली ले के आ जा” में दिनेश लाल निरहुआ पाखी हेगडे के मुख्य जोड़ी बा. साथ में अवधेश मिश्रा आ संजय पाण्डेयो खास किरदारन में बावे लोग.


वनप्लस 7T 256GB Price in India, Full Specs - February 2020 | Digit\nवनप्लस 7T 256GB\nCurrent Best Price of वनप्लस 7T 256GB is ₹ 37999\nवनप्लस 7T 256GB Specifications\nलॉन्च के डेट (दुनिया भर के) : 26-09-2019\nस्क्रीन साइज़ (इंच में) : 6.55\nबैटरी क्षमता (एमएएच) : 3800\nहेडफ़ोन पोर्ट : No\nपैमाना (एलxबीxएच एमएम में) : 160.9 x 74.4 x 8.1\nवजन (ग्राम में) : 190\nवनप्लस 7T 256GB Brief Description\nवनप्लस 7T 256GB Smartphone 6.55 -इंच स्क्रीन Super AMOLED के साथ आवेला, जौना के रेज़ल्यूशन 1080 x 2400 पिक्सल तथा पिक्सल घनत्व 402 पर इंच बा | फोन 2.96GHz Octa कोर प्रोसेसर से संचालित बा और एकर रैम 8 GB बा. वनप्लस 7T 256GB Android 10 ओएस पे काम करेला.\nवनप्लस 7T 256GB Smartphone September 2019 मे लॉंच भईल रहे|\nवनप्लस 7T 256GB मे कनेक्टिविटी के तरीका बा : ,GPS,Wifi,HotSpot,Bluetooth,\nवनप्लस 7T 256GB के कैमरा मे Auto Focus,Face Detection,HDR,Panorama Mode,Touch Focus,Digital Zoom,Video Recording लोड बा|\nवनप्लस 7T 256GB Price in India\nवनप्लस 7T 256GB Price In India Starts From Rs. 34999 The best price of वनप्लस 7T 256GB is Rs. 34999 in Amazon, which is 9% less than the cost of वनप्लस 7T 256GB in Amazon Rs.37999.This Mobile Phones is expected to be available in 64GB,128GB,256GB variant(s).\nWriteareview on वनप्लस 7T 256GB


हिंडाल्को के लोकप्रिय मजदूर नेता रामदेव सिंह ना रहनीं - खबर भोजपुरी\nहिंडाल्को के लोकप्रिय मजदूर नेता रामदेव सिंह ना रहनीं\nसीवान: रघुनाथपुर प्रखण्ड के कौसड़ गांव के रहनिहार आ हिंडाल्को, रेनूकूट के लोकप्रिय मजदूर नेता रामदेव सिंह ना रहनीं। 14 अप्रिल 2022 के 87 बरिस के उमिर में उहाँ के निधन हो गइल आ 15 अप्रिल के रिहंद बाँध के श्मशान घाट पs भारी भीड़ के बीचे उहाँ के अंतिम संस्कार कइल गइल। बड़ बेटा उमेश सिंह मुखाग्नि देले। एकरा पहिले तुर्रा , पिपरी इस्थित उहाँ के घर से शव यात्रा निकालल गइल। ‘मजदूरन के मसीहा’ कहल जाये आला रामदेव बाबू के इयाद में 28 अप्रिल 2022 के मूर्ति अनावरण, श्रद्धांजलि सभा आ ब्रम्हभोज के आयोजन कइल गइल बा।\nरामदेव बाबू के माझिल लईका आ सुप्रसिद्ध कवि, फिल्म-समीक्षक आ टीवी पत्रकार मनोज भावुक बहुते भावुक होके बतवले कि, ‘’मरे के सभका बा आ जनम के बाद मृत्यु तक के सफरो तय करही के बा बाकिर जिनगी के एगो उत्सव बना देहल, चुनौती के अवसर बना देहल, विपत्ति के सृजन बना देहल आ अपना पूरा तेवर के संगे जिनगी जियल पुरुषार्थ हs …. आ भरल-पूरल परिवार में बेटा-बेटी, पोता-पोती सबकुछ देखके, सब जिम्मेवारियन के निम्मन से निबाह के, हँसत-खेलत, बोलत-बतियात, सुबे-साँझ टहलत, सोसाइटी के गार्ड से ओकर घर-दुआर, खेत-खलिहान के हाल-समाचार पूछत आ आपन सब काम खुद करत 87 साल के उमिर पार कs के रात के सवा आठ बजे बोल-बतियाके आँख बन कs के 15-20 मिनट में एह दुनिया के अलविदा कह देहलो सौभाग हs, कमाल के महाप्रयाण बा। बाबूजी अइसही जियनी आ अइसही गइनी। हs, अंतिम समय में मेमोरी के कुछ गड़बड़ी जरूर हो गइल रहे। बाबूजी हमरा से अक्सर पूछीं- राजनाथ सिंह से मिललs? …आ गड़करी से? आ चंद्रशेखर जी के लइकवा …का नाम हs नीरज शेखर से? सभे के बोलिह रेणुकूट, मिर्जापुर वाला रामदेव जी इयाद करत रहनीं ह s। फेर राजनीतिक जीवन के बहुत सारा घटना, बेतरतीब तरीका से… मतलब दाल में के भात में, भात में के दाल में टाइप। कहीं के कहानी कहीं जुड़ जाव। .. रेनुकूट से सटल पिपरी पुलिस स्टेशन के लगे हमनी के जवन निवास स्थान बा, कवनो जमाना में ओजा लोहिया जी, जेपी जी, राजनारायण जी, चौधरी चरण सिंह, लालू जी, विश्वनाथ प्रताप सिंह, जॉर्ज फर्नांडीज़, चंद्रशेखर जी आ राजनाथ जी आदि के आइल-गइल आ लिट्टी-मुर्गा पार्टी आम बात रहे।‘’\nइतना कहके भावुक फफक पड़ले ‘’ हम हमेशा व्यस्त रहनी। बाबूजी के ओतना समे ना दे पवनी, बाकिर संतोष बा कि हमार माई हमेशा उहाँ के संगे रहली आ छोट भाई धर्मेन्द्र आ उनकर परिवार श्रवण कुमार के तरे उहाँ के सेवा कइलसल। अब तs एक मुठ्ठी राख हो गइनी रामदेव बाबू। अब तs खाली उहाँ के कहानी रह गइल। ऊ स्मृतिशेष हो गइनी। जवना माटी, जवना शहर में ऊहाँ के आपन खुबसुरत दुनिया रचले बानी, ओही शहर में पंचतत्व में विलीन हो गइनी। ‘’\nउत्तर प्रदेश के पूर्व मुख्यमंत्री राम नरेश यादव के राजनैतिक गुरु रहल रामदेव बाबू आपन ईमानदारी, खुद्दारी, बेबाकीपन, साहस आ जुझारूपन खातिर जानल जाते रहनी।\n8 अक्टूबर 1935 के सिवान, बिहार के कौसड़ गाँव में जन्मल रामदेव सिंह मात्र 23-24 साल के उमिर में एशिया के सबसे बड़ एल्युमीनियम उत्पादक कंपनी हिंडाल्को के पॉटरूम, फर्निश में भरती भइले आ उहाँ आग उगलती मशीनन के बीचे मजदूरन के दयनीय इस्थिति पs बिड़ला मैनेजमेंट पs उबल पड़ले आ धीरे-धीरे ट्रेड यूनियन बनाके हिंडाल्को के पाहिला मजदूर नेता बनके उभरले। एह प्रक्रिया में उनकर नौकरी चल गइल। कव बेर जेल जाये के पड़ल। जान से मारे के कोसिस भइल। रेनूकूट में मजदूर आंदोलन के लागल आग के लहक प्रधानमंत्री लाल बहादुर शास्त्री तक पहुँचल। लोहिया आ जय प्रकाश नारायण जइसन नेता इनवॉल्व भइल लो। माने रामदेव बाबू के नेतृत्व में सुरु भइल एगो छोट आन्दोलन राष्ट्रीय मुद्दा बन गइल आ देस के बड़-बड़ नेता एकरा में रुचि लेवे लागल लो। कव बेर कंपनी कावर से समझौता के प्रस्ताव आइल धमकियो मिलल बाकिर रामदेव बाबू ना झुकले, ना मनेले। मुफलिसी में जियले। 14 साल कंपनी से बाहर बेरोजगार रहले बाकिर मजदूरन के उम्मीद भरोसा बनके लड़ते रहले। अंत में बिड़ला मैनेजमेंट के झुके के पड़ल आ मजदूरन के सब बात माने के पड़ल।\n2434620cookie-checkहिंडाल्को के लोकप्रिय मजदूर नेता रामदेव सिंह ना रहनीं yes\nमजदूर नेतारामदेव सिंहहिंडाल्को


अँजोरिया के संपादकीय नीति में बदलाव – Anjoria\nजुलाई 20, 2010 अँजोरिया के संपादकीय नीति\nइन्टरनेट एगो सजग माध्यम ह जहाँ हर पन्ना के हिसाब रखाला. एहिजा पन्ना अपलोड कइल आसान होला ओकरा के हटावल असम्भव. काहे कि हर पन्ना के कहीं ना कहीं कवनो ना कवनो संस्था अपना आर्काइव में जोड़त चलि जाला.\nइन्टरनेट पर आवेवाला पाठक पाठिका अक्सरहाँ कवनो ना कवनो सर्च इंजन के इस्तेमाल करेले. हर सर्च इंजन के अलगा अलगा नीति नियम होला बाकिर एक मामिला में करीब करीब सगरी सर्च इंजन एकमत होले आ ऊ ह कवनो दोसरा जगहा प्रकाशित रचना के फेर से कवनो दोसरा जगहा प्रकाशित कइला पर नाराजगी. सर्च इंजन ना चाहस कि एकही तरह के सामग्री शब्दवार कई जगहा प्रकाशित होखो. अगर कवनो वेबसाइट नियमित रुप से अइसन करेला त सर्च इंजन अपना रैंकिंग में ओकरा के बढ़िया जगहा ना देस.\nअँजोरिया एह दिसाईं काफी उदारमना रहल बिया. बहुत आदर का साथे एहिजा पूर्व प्रकाशित रचना प्रकाशित होत आइल बा. एकर खामियाजो भुगतले बिया अँजोरिया. अब बहुत दुख का साथ निर्णय लिहल जा रहल बा कि अबसे अइसन ना हो पाई. अगर राउर रचना इन्टरनेट पर कतहीं अउर प्रकाशित हो चुकल बा, भा प्रकाशित होखे वाला बा त ओह सामग्री के अँजोरिया पर प्रकाशन खातिर मत भेजीं. दोसरे अबसे सामग्री चयन के मापदण्ड कुछ कड़ा कर दिहल बा आ जवना रचना में ढेर सुधार के जरुरत बुझाई ओकरो के प्रकाशित ना कइल जाई. अगर रउरा लगे आपन ब्लागस्पॉट बा, आपन अलगा साइट बा त भोजपुरी के सामग्री ओहिजे प्रकाशित करीं.\nहँ, अगर रचना प्रिन्ट में प्रकाशित बा आ नेट पर उपलब्ध नइखे त ओह सामग्री के बहुते आदर सम्मान का साथ स्वागत बा. दोसरा भाषा के रचना के अनुवादो लिखनिहार के अनुमति से प्रकाशित होत रही. हँ एह डुप्लीकेट कंटेंट का घेरा में खबर, फिल्म, संगीत, थियेटर वगैरह ना आई काहे कि ऊ सामग्री स्वाभाववश कई जगहा प्रकाशित होले.\nभरसक बिना मँगले कवनो रचना मत भेजीं. पाठक पाठिका लोग के हम आश्वस्त करत बानी कि पढ़े लायक सामग्री के कमे ना होखे दिहल जाई आ भोजपुरी के प्रतिनिधि साहित्य भरपूर परोसल जात रही.\nएह निर्णय से होखे वाला असुविधा खातिर क्षमायाचना सहित,\n5 thoughts on “अँजोरिया के संपादकीय नीति में बदलाव”\nजुलाई 1, 2013 को 6:05 अपराह्न पर\nएगो गीत सुनले रही ” मै करू तो साला करेक्टर ढीला है !\nNoor Alam Baadshah कहते हैं:\nजुलाई 22, 2010 को 1:29 अपराह्न पर\nजुलाई 22, 2010 को 9:11 पूर्वाह्न पर\nई एगो नीमन कदम बा. स्वागत बा.\nजुलाई 21, 2010 को 5:01 अपराह्न पर\nदोसरे अबसे सामग्री चयन के मापदण्ड कुछ कड़ा कर दिहल बा आ जवना रचना में ढेर सुधार के जरुरत बुझाई ओकरो के प्रकाशित ना कइल जाई. ……………………\nएकदम सही संपादकजी, ए से सबसे बड़हन फायदा इ होई की इहाँ खालि उच्चस्तरीय रचचन के ही जगहि मिली जवने से अँजोरिया के महत्ता अउर बढ़ि जाई अउर पाठक लोगीं के भी अच्छा रचना पढ़े के मिली।।\nबहुत प्रसंसनीय कदम।। सादर।।\nजुलाई 21, 2010 को 10:38 पूर्वाह्न पर\nraur niryan se purntaya sahmat bani. umed ba raur bhawana ke samman sabhi log kari.


बेनी बाबू के फेरू बकार फूटल प्रदेश में ९० संसदीय सीट बता दिहलें – टटका खबर\nअपना बयानबाजी का फेर में हिसाब किताब के परवाह ना करसु बेनी बाबू. ई बात तब साफ गो गइल जब काल्हु फेर सपा पर जुबानी हमला करत बेनी बाबू कह दिहले कि अगिला चुनाव में सपा के चार सीट से अधिका ना मिली आ उहो चार सीट सपा के कंधा देबे खातिर मिली. कहलन कि अगिला चुनाव में कांग्रेस के चालीस, बसपा के छत्तीस, भाजपा के दस आ सपा के चार सीट मिली. बेचारु के जीभ लड़खड़ा गइल कि हिसाब गड़बड़ा गइल पता ना. काहें कि राज्य में संसद के अस्सीए सीट बा आ बेनी बाबू के हिसाब नब्बे सीट के हो गइल. एही आधार पर सपा नेता लोग के कहना बा कि बेनी बाबू के मानसिक हालत बिगड़ गइल बा आ प्रधानमंत्री उनुका के जल्दी से बरखास्त कर देसु मंत्रिमंडल से.\nTags: बेनी बाबू


सरकारी होखे के फायदा – Anjoria\nदिसम्बर 11, 2010 घोटाला, भोजपुरी लस्टम-पस्टम, सरकारी कर्मचारी\nसरकारी बीवी, बहू, समधिन, समधी लांग लाइफ काम देला लोग, रिटायर हो गइला के बादो. सरकारी होखला के फायदा रिटायर्ड होखला के बादे बुझाला. सरकारी आदमी के अरदवाय बेसी होला, ढेर दिन ले पेंशन खाला. जेतना वेतन ना पावे, ओकरा से बसी पेंशन पा जाला. पराइवेट नोकरी करे वाला आदमी वर्तमान दांव पर लगावेला, भविष्य में धोखा खाऽला. न जवानी में कुछ हाथ लागेला और ना ही बुढ़ापा में हाथ में कुछ रहेला. खा-पीके इंटरवल हो जाला. किस्मत ठीक रहल तऽ रही तो ..’द एण्ड.. भी सुखद हो जाला ना तऽ आखिरी पड़ाव में नरक अईसन जीवन जीये के बाध्य हो जाला.\nसरकारी होखे के फायदा ही फायदा बा. देश गर्त में जाए, चाहे चांद पर, पहला तारीख के वेतन जरूर हाथ में आ जाला. सरकारी आदमी के तेवर मौसमी होला, कभी नरम-कभी गरम. सरकारी ढंग से सब कुछ चलेला. सरकारी होखे में ही फायदा बा काहे कि सरकारी होके गैर-सरकारी कामकाज निपटा सकेला. कई सोरसन से कमा सकेला. बीवी के नाम से एल आई सी, साली के नाम से आर डी, साला के नाम से सूमो चला सकेला.\nसरकारी होखे के फायदा ही फायदा होला. तबे तऽ लोग सरकारी रिश्तेदार पसंद करेला. इहे वजह हऽ कि हमार परम मित्र पांडेजी अपने छोटका के खातिर एगो सरकारी बहू के खोज में लागल बाड़े. सरकारी नर्स चली पर निजी अस्पताल में काम करऽत डॉक्टर ना. सरकारी स्कूल के प्राइमरी टीचर चली लेकिन जूनियर कॉलेज में हेडमास्टरिन ना चली. सरकारी कुछऊ चली.\nहमार सरकारी दोस्त लोग सरकार के पाछे चल के घर बना लिहल लोग. प्लॉट खरीद लिहल लोग. सरकारी क्वार्टर भाड़ा पर दे दिहल लोग. ऊ लोग चैन के बांसुरी बजा रहल बा और एक हम बानी कि आधा नौकरी खत्म होला के बाद भी पैदले चलऽ तानी. गलियन में धूरा फांकऽ तानी. जोहऽ तानी च्यवनप्राश पर घासो नइखे भेंटातऽ. हमार हालत दूध से बाहर निकाललऽ माछी अइसन हो गइल बा. घाट तऽ रहल ना, हम जरूर धोबी के कुत्ता हो गइल बानी. बड़ा दु:ख होला. जब विदेशी नस्ल के पिल्ला के देसी मेम के कोरा में मौज मनावत देखेनी तऽ बुझाला कि हमरा\nसे निमन तऽई पिलवे बाड़े सन. घर में कालीन पर और सड़कं पर आलीशान कार के पछिलका सीट पर घूम रहल बाड़े सन.\nहम आपन दुखड़ा ईमानदारी से सुना दिहनी. अब फैसला आपके करेके बा कि आप सरकारी बनल पसंद करेब कि गैर सरकारी रहऽ के गुजर बसर करेब. फैसला आपके. तकदीर आपके. हम तो सिर्फ अलर्ट कर सकेनी. सरकारी लोग घरहुं लवटी तऽ वीआरएस समेत. गैर-सरकारी लोग कब और कइसे बिग दिहल जइहें, केहु नइखे जानत.\nOne thought on “सरकारी होखे के फायदा”\nदिसम्बर 13, 2010 को 2:41 अपराह्न पर\nकेहू के मुहँ से सुनले रहलीं “नोकरी करऽ त सरकारी ,ना त बेचऽ तरकारी “.ओही तर्ज पे राउर कुछ रचना बा . बड़ी निक लागल जयंती पांडेय जी .\nबहुत – बहुत धन्यवाद !


धीरेन्द्र चौबे के फ़िलिम "सेटिंगबाज़" के शूटिंग पूरा – Anjoria\nअनेके हिंदी, कन्नड़ आ भोजपुरी फिलिमन के फाइनेंस क चुकल फाइनैन्सर धीरेन्द्र चौबे के अगिला फिलिम “सेटिंगबाज” के शूटिंग पिछला दिने महाराष्ट्र के कर्जत शहर में पूरा क लीहल गइल.\nएह फिलिम के परोसत बिया धीरेन्द्र चौबे के फाइनेंस कंपनी माँ केला देवी फिल्म्स. बढ़िया गाना आ मनोरंजन से भरल एह कॉमेडी फिलिम के बारे में बतावत धीरेन्द्र चौबे कहलन कि उनकर कंपनी अइसन कलाकारन के मौका दीहल चाहत बिया जिनका लगे कौशल त बा बाकिर काम नइखे. कहलन कि भोजपुरी से पूरा लगाव बा से भोजपुरी फिलिमन के बढ़ावा देबे ला सगरी निर्मातन, निर्देशकन आ कलाकारन के प्रोत्साहित करत रहले.\nसेटिंगबाज में कुल ९ गो गाना बा. एह घरी एह फिलिम के पोस्ट प्रोडक्शन के काम मुम्बई में होखत बा.\nनवनिर्मल के बैनर में बनल एह फिलिम के निर्माता हई गीता बीट. गीत संगीत संतोष पुरी के बा. मुख्य कलाकारन में राहुल सिंह, अपूर्व, मनोज टाइगर, प्रकाश जैस, नैना, साहब लाल, जफ़र खान, समर्थ चतुर्वेदी, रूपा सिंह आ बबन यादव शामिल बाड़े.


आपके द्वारा संपादित त्रैमासिक पत्रिका “भोजपुरी जिंदगी” का वर्तमान अंक पढ़ा. पत्रिका सचमुच आम आदमी के जिंदगी का आईना है| इसकी सारी रचनाएँ प्रेरक है| आशा है कि आपके सम्पादन में यह पत्रिका पूरे संसार को समेटने में सक्षम होगी| हमारी ईश्वर से विनती है कि आपको सदा स्वस्थ एवं सुखी रखे जिससे भोजपुरी एवं भोजपुरिया संस्कृति लताओं जैसी दिन दूना रात चौगुना फूलती-फलती रहे| अंजोरिया डोट कॉम का भोजपुरी के प्रति समर्पण काबिले तारीफ़ है| कन्या भ्रूण हत्या जैसी कुरीतियों को समूल नष्ट करने के लिए पत्रिका के अंक में भाई नवल किशोर सिंह “निशांत” जैसे लोक कल्याणकारी कवियों की रचनाओं को शामिल करके आप समाज के मानस-पटल पर एक अमिट छाप छोड़ने में कामयाब दिखते है|\nमेरी हार्दिक शुभकामनायें!!\nनीरज कुमार (शिक्षक)\nnawal kishore singh nishant says:\n“भोजपुरी जिंदगी” त्रैमासिक पत्रिका के हाल फिलहाल के अंक देख के हियरा जुड़ा गईल. पत्रिका में शामिल रचनन के पढ़ के दिल दरियाव हो गईल. एमें के कविता , कहानी, लेख आदि खाली मनोरंजने नईखे करत बलुक आदमी के जिनगी में व्याप्त समस्या के उजागर करके ओकरा निदान वास्ते चिंतन-मनन खातिर प्रेरित करत बा. हमरो किताब “बेटी के विनती ” के एगो कविता के पत्रिका में स्थान देके युवा सम्पादक श्री संतोष पटेल जी हमरा मिशन के पूरा करावे में सहृदयता देखवले बानी. एकरा खातिर बेटी बचाओ मिशन से जुडल सभी लोग का दिल में कवि, साहित्यकार आ सम्पादक श्री संतोष पटेल जी बस गईल बानी. “भोजपुरी जिंदगी” पत्रिका, अइसन मेहनती आ जुझारू सम्पादक का देख-रेख में भोजपुरी जगत के पत्रिकन में एगो मील के पत्थर सिद्ध होई एमें इचिको संदेह नइखे.\nभोजपुरी आ भोजपुरिया संस्कृति के विस्तार देके मंजिल तक पहुँचावे वाली वेबसाइट अंजोरिया डोट कॉम के बड़ाई खातिर हमरा पास शब्द नईखे. गाँव-गँवई आ आम देहाती के पहचान से जुड़ल भाषा भोजपुरी के धरती से आसमान तक पहुँचावे में अंजोरिया डोट कॉम सूरज के भूमिका निभा रहल बा. एकरा खातिर हमार हार्दिक शुभकामना बा.\nनवल किशोर सिंह “निशान्त”\nसंपर्क- बी-४१७/५८ गली न. ५ लक्ष्मी विहार\n(नियर पारुल गैस गोदाम)\nLage raho santosh bhai… I really proud of you and also feeling so. ■Today I realised your true potential and my faith in you has increased in leaps and bounds. Hope you continue to keep up the fantastic job that you are doing.\nanjoriya ka july ka ank padhha,vividhh tatha rochak samagri hai.bhojpuri ke pathhakon se ek lekhak ki tarah is ank ke madhyam se pahla parichay hai. is ank me meri hindi kahani ”gubbara” ka bhojpuri anuvad ,”fulouna” chhapa hai. Santosh ji ne sachmuch bahut sundar aur sajiv anuvad kia hai.Is kahani ka angreji me anuvad Amrita Bera ne kia hai jo U.S. ki ek magazine ANJALI ME chhapa hai tatha bangla anuvad Chitra vasu malik ne kia hai jo ”HANIYAN O ANANYO GULP” me sangrahit hai.Is ank ke madhyam se ANJORIA ke pathakon ko pranam aur ANJORI parivar ko badhai va shubhkamnaen. VIVEK MISHRA\nadarniya Vivek ji\nmai aapko awam Amrita Bera ji ko dhanyabad deta huan jo bhojpuri bhasa sahitya me aapni ruchi dikhalee.\nmai swyam aapki kahani padhte padhte bhawuk ho utha…\nman ko jhakhjhor ke rakh diya tha ….. dhanyabad hausla badhane ke liye\nLeaveaReply to Brij Mohan\tCancel reply


पाखी खातिर साल 2012 खास रहल – Anjoria\nसिनेमा भोजपुरी के नं. 1 अदाकारा पाखी हेगड़े खातिर साल 2012 बहुते खास रहल. एहू साल पाखी एक से बढ़के एक फिलिम बॉक्स ऑफिस पर दिहली. साथही आपन इवेंट मैनेजमेंट कंपनी ‘सेनूर इंटरटेन्मेंट’ खोलिओ के चरचा बिटोरली पाखी.\nपाखी हेगडे के एह साल ‘खून पसीना’, ‘बिदेसिया’, ‘भईया हमार दयावान’, ‘गंगादेवी’, अउर ‘रिक्शावाला आई लव यू’ प्रदर्शित भइली सँ. ई सगरी फिलिम बॉक्स ऑफिस पर निकहा माल कमइली स. फिलिम ‘गंगादेवी’ में पाखी के अभिनय के अमिताभ बच्चन बहुते सरहले. त ‘रिक्शावाला आई लव यू’ रिकार्डतोड़ बिजनेस कइलसि. एहके अलावे पाखी एह साल मराठीओ फिलिमन में काम शुरू कर दिहली आ उनुकार दू गो मराठी फिलिम ‘बातमी’ आ ‘गुलाबो’ सल २०१३ में सिनेमाघरन में धमाल मचावे ला तईयार बाड़ी सँ.\nहाल फिलहाल पाखी सुपरस्टार पवन सिंह संगे भोजपुरी फिलिम ‘प्यार मोहब्बत जिन्दाबाद’ के शूटिंग में व्यस्त बाड़ी.


लोक कवि अब गाते नहीं – १८ – Anjoria\nउपन्यास गीत-गवनई मनोरंजन साहित्य\nमई 17, 2013 उपन्यास, दयानंद पाण्डेय, भोजपुरी, भोजपुरी गीत गवनई, लोक कवि, लोक कवि अब गाते नहीं\nसतरहवाँ कड़ी में रउरा पढ़त रहलीं मीनू का बारे में. कि कइसे ओकरा गवनई का स्टाइल में लोग आपन आपा भुला जाव. अब ओहसे आगा पढ़ीं…..\nएक बेर त अजबे हो गइल. कुछ बांका अतना बऊरा गइलें कि मीनू के मादक डांस पर अइसे हवाई फायरिंग करे लगले जइसे कि फायरिंग ना संगत करत होखसु. फायरिंग करत-करत ऊ बांका मंचो पर चढ़े लगलें त पुलिस दखल दिहलसि. पुलिसो मंच पर चढ़ गइल आ सभकर हथियार कब्जा में ले के ओह बांकन के मंच से नीचे उतार दिहलसि. तबहियों अफरा तफरी मचल रहल. डांसर मीनू के मंच पर एगो दारोगा भीड़ से बचवलसि. बचावते-बचावत आखिर में ऊ खुदही मीनू पर स्टार्ट हो गइल. हिप, ब्रेस्ट, गाल, बाल सभ पर रियाज मारे लागल. आ जब मीनू के लाग गइल कि भीड़ कुछ करे भा ना करे, इई दारोगा एही मंचे पर, जहां ऊ अबही-अबही नचले रहे, ओकरा के जरुरे नंगा कर देही, त ऊ अफनाईल अकुताइल अचके जोर से चिचियाइल, भाई लोग एह दारोगा से हमरा के बचावऽ. फेर त बउखल भीड़ ओह दारोगा पर पिल पड़ल. मीनू तो बाच गइली ओह सार्वजनिक अपमान से बाकिर दारोगा के बड़ दुर्गति हो गइल. पहिलका राउंड में ओकर बिल्ला, बैज, टोपी गइल. फेर रिवाल्वर गइल आ आखिर में ओकरा देह से वर्दी से लगाइत बनियान तकले नोचा-चोथा के गायब हो गइल. अब ऊ रहल आ ओकर कच्छा, जवन ओकरा देह के तोपले रहुवे. तबहियो ऊ मुसुकात रहुवे. अइसे कि कवनो सिकंदर होखे. एहले कि ऊ खूब पियले रहुवे. ओकरा वर्दी, रिवाल्वर, बैज, बिल्ला, टोपी वगैरह के यादे ना रहल. काहे कि ऊ त मीनू के मादक देह छू के मने मन नहाइल मुसुकात अइसे खाड़ रहुवे जइसे कि ऊ जियत जागत आदमी ना कवनो मूर्ति होखे.\nएहिजा रिहर्सल में मीनू संगे लोक कविओ लगभग उहे करत रहले जवन मंच पर तब दारोगा कइले रहल. बाकिर मीनू ना त एहिजा अफनाइल लउकत रही, ना अकुताइल. खीझ आ खुशी के मिलल जुलल लकीर उनका चेहरा पर मौजूद रहल. एहु में खीझ कम रहे आ खुशी ज्यादा.\nखुशी ग्लैमर आ पइसा के जवन लोक कवि के कृपे से ओकरा मयस्सर भइल रहे. हालां कि ई खुशी, पइसा आ ग्लैमर ओकरा ओकर कला के चलते ना, कला के दुरुपयोग के बल पर मिलल रहे. लोक कवि के टीम के ई “स्टार” अश्लील अउर कामुक डांस के रोजे नया नया कीर्तिमान रचत जात रहुवे. एतना कि ऊ अब औरत से डांसर, डांसर से सेक्स बम में बदल चलल रहुवे. एह हालात में ऊ खुद के ओह घुटन में घसीटत बाहर-बाहर चहचहात रहत रहे. चहचहाव आ जब तब चिहुंक पड़े. चिहुंके तब जब ओकरा अपना बेटा के याद आ जाव. बेटा के याद में कबो-कबो त ऊ बिलबिला के रोवे लागे. लोग बहुते समुझावे, चुप करावे बाकिर ऊ कवनो बढ़ियाइल नदी जइसन बहत जाव. ऊ मरद, परिवार सब कुछ भूल भुला जाव बाकिर बेटा के ले के बेबस रहे. भूला ना पावे.\nई खुशी, पइसा अउर ग्लैमर मीनू बेटा से बिछड़ला के कीमत पर बिटोरले रहुवे.\nबिछड़ल त ऊ मरदो से रहुवे बाकिर मरद के कमी, ख़ास क के देह के स्तर पर पूरावे वाला मरद ढेरहन रहले मीनू का लगे. हालां कि मरद पति वाला भावनात्मक सुरक्षा के कमीओ ओकरा अखरत रहे, एतना कि कबो-कबो त ऊ बउराहिन जइसन हो जाव. तबहियो देह में शराब भर के ऊ ओह कमी, अभाव के पूरा करे के कोशिश करे. कवनो -कवनो कार्यक्रम का बीच कभी-कभार ई तनाव अधिका हो जाव, शराब अधिका हो जाव, अधिका चढ़ जाव त ऊ होटल के अपना कमरा से छटपटात बाहर आ जाव आ डारमेट्री में जा के खुले आम कवनो “भुखाइल” साथी कलाकार के पकड़ बइठे. कहे, “हमरा के कस के रगड़ द, जवन चाहे क ल, जइसे चाह क ल बाकिर हमरा कोठरी में चलऽ!”\nतबहियो ओकर देह के तोष ना मिले. ऊ दोसर, तिसर साथी खोजे. भावनात्मक सुरक्षा के सुख तबहियो ना मिल पावे. ऊ खोजत रहत रहे लगातार. बाकिर ना त देह के नेह पावे, ना मन के मेह. एगो अवसाद के दंश ओकरा के डाहत रहे.\nमीनू मध्य प्रदेश से चल के लखनऊ आइल रहल. पिता ओकर बरीसन से लापता रहन. बड़ भाई पहिले लुक्कड़ भइल, फेर पियक्कड़ हो गइल. हार थाक के महतारी तरकारी बेचल शुरू कइलसि बाकिर मीनू के कलाकार बने के धुन ना गइल. ऊ रेडियो, टी.वी. में कार्यक्रम पावे ख़ातिर चक्कर काटत-काटते एगो “कल्चरल ग्रुप” के हत्थे चढ़ गइल. ई कल्चरल ग्रुपो अजब रहल. सरकारी आयोजनन में एके साथ डांडिया, कुमायूंनी, गढ़वाली, मणिपुरी, संथाली नाच का साथे-साथ भजन, गजल, कौव्वाली जइसनो कार्यक्रम के डिमांड होखे तुरते परोस देत रहे. त ऊ संस्था मीनूओ के अपना “मीनू” में शुमार कर लिहलसि. ऊ जब-तब एह संस्था के कार्यक्रमन में बुक होखे लागल. बुक होत-होत ऊ उमेश के फेरा में आवत-आवत ओकरा अंकवारी में दुबके लागल. बाँह में दुबकत-दुबकत ओकरा साथे कब सुतहु लागल ई ऊ अपनहु ना नोट कर पवलसि. बाकिर ई जरूर रहल कि उमेश, जे ओह संस्था में गिटार बजावे, अब गिटार के संगे-संगे मीनूओ के साधे लागल. मीनू के उ बिछिलाइल कवनो पहिला बिछलाइल ना रहुवे. उमेश ओकरा जिनिगी में तिसरका आ कि चउथका रहल. तिसरका कि चउथा ऊ एह नाते तय ना कर पावे कि पहिला बेर जेकरा मोहपाश में ऊ बन्हाइल उ साचहु ओकर प्यार रहल. पहिले आंखें मिलल फेर उहो दुनु मिले लगले बाकिर कबो संभोग के स्तर तक ना गइले. चूमे चाटी तक रह गइले दुनु. अइसन ना कि संभोग मीनू खातिर कवनो वरजना रहल भा ऊ चाहत ना रहल. बलुक ऊ त आतुर रहल. बाकिर स्त्री सुलभ संकोच में कुछ कह ना पवलस आ उहो संकोची रहल. फेर कवनो जगहो ना भेंटाइल दुनु के एहसे ऊ देह का स्तर पर ना मिल पवले. मने का स्तर पर मिलते रह गइल. फेर ऊ “नौकरी” करे मुंबई चल गइल आ मीनू बिछुड़ के लखनऊ मे रह गइल. से ओकरे के ऊ अपना जिनिगी में आइल मरदन मानत रहुवे आ नाहियो. दुसरका मरद ओकरा जिनिगी में आकाशवाणी के एगो पैक्स रहल जे ओकरा के ओहिजा ऑडीशन में पास हो के गावे के मौका दिहलसि. बाद में ऊ ओकर आर्थिको मदद करे लागल आ बदलइन में ओकरा देह के दुहे लागल. नियम से. एही बीच ऊ दु हाली गाभिनो भइल. दुनु हाली ओकरा एबॉर्शन करवावे पड़ल आ तकलीफ, तानो भुगते पड़ल से अलगा. बाद में ऊ पैक्से ओकरा के कापर टी लगवा लेबे के तजवीज दिहलसि. पहिले त ऊ ना नुकुर कइलस बाकिर बाद में मान गइल.\nकापर टी लगवा लिहलसि.\nशुरू में कुछ दिक्कत भइल बाकिर बाद में एह सुविधा के निश्चिंतता ओकरा के छुटुवा बना दिहलसि आ दूरदर्शनो में ऊ एही “दरवाजे” बतौर गायिका एंट्री ले लिहलसि. एहिजा एगो असिस्टेंट डायरेक्टर ओकर शोषक-पोषक बनल. लेकिन दूरदर्शन पर दू गो कार्यक्रम का बाद ओकर मार्केट रेट ठीक हो गइल कार्यक्रमन में. आ ऊ टी॰वी॰ आर्टिस्ट कहाए लागल से अलग. बाद में एह असिस्टेंट डायरेक्टर के तबादला हो गइल त ऊ दूरदर्शन में अनाथ हो गइल. आकाशवाणी के क्रेज पहिलही खतम हो चुकल रहुवे से ऊ एह कल्चरल ग्रुप के हत्थे चढ़ गइल. आ एह कल्चरल ग्रुपो में ऊ अब उमेश से दिल आ देह दुनु निभावत रहे. कापर टी के साथ कबो दिक्कत ना होखे देव. तबहियो ऊ सपना ना जोड़े. देह सुख से अउरियो तेज सुख का आगा सपना जोड़ल ओकरा मने में ना आइल. उमेश हमउमरिया रहल, सुखो भरपूर देव. देह सुख में गोता ऊ पहिलहु लगा चुकल रहुवे बाकिर आकाशवाणी के ऊ पैक्स आ दूरदर्शन के ऊ असिस्टेंट डायरेक्टर ओकरा देह में नेह ना भर पावत रहलें, दोसरा ओकरा हरदम इहे लागे कि ई दुनु ओकरा के चूसत बाड़ें, ओकरा मजबूरी के फायदा उठावत बाड़ें. तिसर, ऊ दुनु ओकरा से उमिर में डेढ़ा दुगुना रहलें, अघाइल रहलें, से ओहनी में खुदहु देह के उ ललक भा भूख ना रहुवे, त ऊ मीनू के भूख कहां से मिटवते? ऊ त ओहनी ला खाना में सलाद, अचार के कवनो एगो टुकड़ा जइसन रहल. बस ! फेर ऊ दुनु ओकरा के भोगे में समयो बहुत बरबाद करसु. मूड बनावे आ खड़ा होखही में ऊ अधिका समय लगा द सँ जब कि मीनू के जल्दी रहत रहे. बाकिर प्रोग्राम आ पइसा के ललक में ऊ ओहनी के बर्दाश्त कर लेव. लेकिन उमेश संगे अइसन ना रहल, ओकरा साथे ऊ कवनो स्वार्थ भा मजबूरी नाजियत रहुवे. हमउम्रिया त ऊ रहबे कइल से ओकरा ना मूड बनावे के पड़े, ना खड़ा होखे के फजीहत रहल. चांदिए चांदी रहल मीनू के. बाकिर हो ई गइल रहे कि मीनू के उमेश संगे रपटल देख अउरियो कई जने ओकर फेरा मारल शुरू कर दिहले रहन. उमेश के ई नागवार गुजरे. बाकिर उमेश के नागवार गुजरे भर से त केहु माने वाला रहल ना. दू चार लोग से एह फेर में ओकरा से कहासुनिओ हो गइल, तबहियो बात थमल ना. ऊ हार गइल आ मीनू के केहु दोसरो चाहे ई ओकरा मंजूर ना रहल. तब ऊ गनो गावल करे, “तुम अगर मुझको न चाहो तो कोई बात नहीं, गैर के दिल को सराहोगी तो मुश्किल होगी.” बाकिर मीनू त रहले रहल खिलंदड़ आ दिलफेंक. तवना पर ओकर हुस्न, ओकर नजाकत, ओकर उमिर केहुओ के ओकरा लगे खींच ले आवे. ओकर कटोरा जइसन कजरारी मादक आंखि केहुओ के दीवाना बना देव आ ऊ हर कवनो दीवाना के लिफ्ट दे देव. साथे बइठ जाव, हंसे-बतियावे लागे. उमेश के गावल “गैर के दिल को सराहोगी तो मुश्किल होगी.” ओकरा कान मे ना समाव.\nआ उमेश पगला जाव.\nआखिर एक दिन ऊ मीनू से शादी करे के प्रस्ताव रख दिहलसि. प्रस्ताव सुनते मीनू हकबका गइल. बात मम्मी पर डाल के टाले चहलसि. बाकिर उमेश मीनू को ले के ओकरा महतारिओ से मिलल आ मिलत-मिलत बात आखि़र बनिए गइल. मीनूओ उमेश के चाहत रहे बाकिर शादी तुरते एहले ना चाहत रहुवे कि अबही ऊ कवनो बन्हन में बन्हाइल ना चाहत रहे. आजादी के थोड़िका दिन ऊ अउरी जियल चाहत रहुवे. ऊ जानत रहे कि आजु चाहे जतना दीवाना होखे उमेश ओकर, शादी का बाद त ई खुमारी टूटी आ जरुरे टूटी. अबहीं ई प्रेमी बा त आसमान से सितारा तूड़त बा, काल्हु मरद बनते ऊ ढेरे बन्हन में बान्हत ई आसमानो छीन ली. सितारा कहीं तड़प-तड़प के दम तूड़ दीहें.\nबाकिर उ सोचल सिर्फ ओकरा मन में रहल.\nजमीनी सचाई ई रहे कि ओकरा शादी करे के रहे. ओकर महतारी राजी रहल. आ जल्दिओ दू कारन से रहल. कि एक त ई शादी बिना लेन देन के रहे. दोसरे, मीनू से तीन साल छोट ओकर एगो बहिन अउर रहे बीनू, ओकरो शादी के चिंता ओकरा महतारी के करे के रहल. मीनू त कलाकार हो गइल रहे, चार पैसे जइसहु सही कमात रहल, बाकिर बीनू ना त कमात रहे, ना कलाकार रहल से ओकरा महतारी के मीनू से अधिका चिन्ता बीनू के रहल.\nसे तुरते फुरत मीनू आ उमेश के बिआह हो गइल. उमेश के छोटका भाई दिनेशो शादी में आइल आ बीनू पर लट्टू हो गइल. जल्दिए बीनू आ दिनेशो के बिआह हो गइल.\nशादी के बाद दिनेशो उमेश आ मीनू संगे प्रोग्राम में जाए लागल. उमेश गिटार बजावत रहे, दिनेशो धीरे-धीरे बैंजो बजावे लागल. माइक, साउंड बाक्स के साज सम्हार, साउंड कंट्रोल वगैरहो समय बेसमय ऊ कर लेव. कुछ समय बाद ऊ बीनूओ के प्रोग्राम में ले जाए के शुरू कइलसि. बीनूओ कोरस में गावे लागल, समूह में नाचे लागल. लेकिन मीनू वाली लय, ललक, लोच आ लौ बीनू में नदारद रहे. सुरो ऊ ठीक से ना लगा पावे. तबहियों कुछ पइसा मिल जाव से ऊ प्रोग्रामन में जा के कुल्हा मटका के ठुमके लगा आवे. इहो अजब इत्तफाक रहल कि मीनू और बीनू के शक्ल त जरूरत से अधिका एख जइसन लगबे करे, उमेश आ दिनेशो के शक्ल आपस में बहुते मिलत जुलत रहुवे. एतना कि तनिका दूर से ई दुनु भाईओ एह दुनु बहिनन के देख के तय कइल कठिन पावत रहलें कि कौन वाली उनकर ह. इहे हाल मीनू आ बीनू उमेश दिनेश के तनिका दूर से देखसु त हो जाव. एह सब से सबले बेसी नुकसान मीनू के होखे. काहे कि कई हाली बीनू के पेश कइल लचर डांस मीनू का खाता में दर्ज हो जाव. मीनू के एहसे अपना इमेज के चिंता त होखे बाकिर ऊ अनसाव तनिको ना.\nअबही इ सब चलते रहल कि मीनू के दिन चढ़ गइल.\nअइसन समय अमूमन औरत खुश होखेली सँ बाकिर मीनू उदास हो गइल. ओकरा अपना ग्लैमर समेत कैरियर डूबत लउकल. ऊ उमेश के तानो दिहलसि कि काहे ओकर कापर टी निकलवा दिहलसि ? फेर सीधे एबॉर्शन करवावे ला साथे चले के कहे लागल. बाकिर उमेश एबॉर्शन करवावे पर सख़्त ऐतराज कइलसि. लगभग फरमान जारी करत कहलसि कि “बहुत हो चुकल नाचल गावल. अब घर गिरहस्थी सम्हारऽ !” तबहियो मीनू बहुते बवाल कइलसि. बाकिर मुद्दा अइसन रहल कि ओकर महतारी से लगाइत सासुओ के एह पर ओकर खि़लाफत कइल. बेबस मीनू के चुप लगावे पड़ल. तबहियो ऊ प्रोग्रामन में गइल ना छोड़लसि. उलटी वगैरह बंद होखते ऊ जाए लागल. झूम के नाचल अब ऊ छोड़ दिहलसि. एहतियातन. ऊ हलुके से दू चार गो ठुमका लगावे आ बाकी काम ब्रेस्ट के अदा आ आँखिन के इसरार से चला लेव आ “मोरा बलमा आइल नैनीताल से” जइसन गाना झूम के गावे.\nऊ महतारी बने वाली बिया ई बात ऊ जाने, ओकर परिवार जाने. बाकी बाहर केहु ना.\nबाकिर जब पेट बाहर लउके लागल त ऊ चोली घाघरा पहिरे लागल आ पेट पर ओढ़नी डाल लेव. लेकिन इ तरकीबो अधिका दिन ले ना चल पावल. फेर ऊ बइठ के गावे लागल आ आखिर में घरे बइठ गइल.\nओकरा बेटा पैदा भइल.\nअब ऊ खुश ना, बेहद खुश रहुवे. बेटा जनमावल ओकरा के गुरूर दे गइल. अब ऊ उमेशो के डांटे-डपटे लागल. जब-तब. बेटा के संगे ऊ आपन ग्लैमर, प्रोग्राम सब कुछ भूल भाल गइल. बेसुध ओकरे में भुलाइल रहे. ओकर टट्टी-पेशाब, दूध पिआवल, मालिश, ओकरा के खिआवल, ओकरा से बतियावल, दुलरावले ओकर दुनिया रहे. गावल ओकर अबहियो ना छुटल रहे. अब ऊ बेटा ला लोरी गावे.\nअब ऊ समपुरन महतारी रहल, दिलफेंक आ ग्लैमरस मेहरारू ना.\nकेहु देख के विश्वास ना करे कि ई उहे मीनू हिय. बाकिर इहो भरम जल्दिए टूटल. बेटा जसहीं साल भर के भइल ऊ प्रोग्रामन में पेंग मारल शुरू कर दिहलसि. अब ऐतराज सास क ओर से शुरू भइल बाकिर उमेश एह पर ध्यान ना दिहलसि. एहि बीच मीनू का देह पर तनिका चर्बी आ गइल बाकिर चेहरा पर दमक आ लाली निखार पर रहे. नाचत गात देह के चर्बीओ छंटे लागल बाकिर बेटा के दूध पिअवला से छाती ढरक गइल. एकर इलाज ऊ ब्यूटी क्लीनिक जा के इक्सरसाइज करे आ रबर पैड वाला ब्रा से कर लिहलसि. गरज ई रहे कि गंवे-गंवे ऊ फार्म पर आवत रहे. एही बीच ओकर “कल्चरल ग्रुप” चलावे वाला कर्ता धर्ता से ठन गइल.\nऊ पहिला बेर सड़क पर रहल. बिना प्रोग्राम के.\nऊ फेरू दूरदर्शन आ आकाशवाणी के फेरा मारे लागल. एक दिन दूरदर्शन गइल त लोक कवि आपन प्रोग्राम रिकार्ड करवा के स्टूडियो से निकलत रहलें. मीन जब जनलस कि इहे लोक कवि हउवें त ऊ लपक के उनुका से मिलल आ आपन परिचय दे के उनुका से उनुकर ग्रुप ज्वाइन करे के इरादा जतवलसि. लोक कवि ओकरा के टारत कहलन, “बाहर ई सब बात ना करीलें. हमरा अड्डा पर आवऽ. फुरसत से बतियाइब. अबहीं जल्दी में बानी.”\nलोक कवि के अड्डा पर ऊ ओही साँझ चहुँप गइल. लोक कवि पहिले बातचीत में “अजमवलन” फेर ओकर नाच गाना देखलन. महीना भर तबहियों दउड़वलन. आ आखिरकार एक दिन लोक कवि ओकरा पर सिर्फ पसीजिए ना गइलन बलुक ओकरा पर न्यौछावर हो गइलन. ओकरा के लेटवलन, चूमलन-चटलन आ संभोग सुख लूटला का बाद ओकरा से कहलन, “आवत रहऽ, मिलत रहऽ !” फेर ओकरा के अँकवारी में लेत चूमलन आ ओकरा कान में फुसफुसइलन, “तोरा के स्टार बना देब.” फेर जोड़लन, “बहुत सुख देलु, अइसहीं देत रहीहऽ.” फेर त लोक कवि किहाँ आवत-जात मीनू उनुका म्यूजिकल पार्टीओ में आ गइल आ गँवे-गँवे साचहुं ऊ उनुका टीम के स्टार कलाकार बन गइल. टीम के बाकी औरत, लड़िकी ओकरा से जरे लगलीं. बाकिर चूंकि ओकरा लोक कवि के “आशीर्वाद” प्राप्त रहे से सभकर जरतवाही भितरे भीतर रहे, मुखरित ना होखे. सिलसिला चलत रहल. एह बीच बीच लोक कवि ओकरा के शराबीओ बना दिहलन. शुरू-शुरू में जब लोक कवि एक रात सुरूर में ओकरा के शराब पिअवलन त पहिले त ऊ ना ना करत रहल. कहत रहल, “हम मेहरारू हईं. हमार शराब पियल शोभा ना दी.”\n“का बेवकूफी बतियावत बाड़ू ?” लोक कवि मनुहार करत बोलले, “अब तू मेहरारू आर्टिस्ट हउ. स्टार आर्टिस्ट” ऊ ओकरा के चूमत जोड़लें, “आ फेर शराब ना पियबू त आर्टिस्ट कइसे बनबू ?” कह के ओज रात ओकरा के जबरदस्ती दू पेग पिआ दिहलें. जवना के बाद में मीनू उलटी क के बाहर निकाल दिहली. ओह रात ऊ घरे ना गइली. लोक कवि के अँकवारी में बेसुध पड़ल रहली. ओह रात जब लोक कवि ओकरा योनि के जब अपना जीभ से नवजलन त ऊ एगो नया सुखलोक में चहुंप गइल.\nदोसरा भोर जब ऊ घरे चहुंपल त उमेश रात में लोक कवि के अड्डा पर रुकला पर बड़हन ऐतराज जतवलसि बाकिर मीनू ओह ऐतराज के कवनो खास नोटिस ना लिहली. कहली, “तबीयत ख़राब हो गइल त का करतीं ?”\nफेर रात भर के जागल उ सूत गइल.\nअब ले मीनू ना सिरिफ लोक कवि के म्यूजिक पार्टी के स्टार हो गइल रही. बलुक लोक कवि के आडियो कैसेटन के जाकेटो पर ओकर फोटो प्रमुखता से छपे लागल रहे. अब ऊ स्टेज आ कैसेट दुनु बाजारमें रहल आ जाहिर बा कि बाजार में रहल त पइसो के कमी ना रह गइल रहे ओकरा लगे. रात-बिरात कबहियो लोक कवि ओकरा के रोक लेसु आ ऊ बिना ना नुकुर कइले मुसुका के रुक जाव. कई बेर लोक कवि मीनू का साथे-साथ कवनो अउरीओ लड़िकी के साथे सूता लेसु तबो ऊ खराब ना माने. उलटे “कोआपेरट” करे. ओकरा एह “कोआपरेट” के जिकिर लोक कवि खुदऊ कभी कभार मूड में कर जासु. एह तहर कवनो ना कवनो बहाने मीनू पर लोक कवि के “उपकार” बढ़त जाव. लोक कवि के एह उपकारन से मीनू के घर में समृद्धि आ गइल रहे बाकिर साथही ओकरा दांपत्य में ना सिरिफ खटासे आ गइल रहे, बलुक ओकर चूरो हिल गइल रहुवे. हार के उमेश सोचलसि कि एगो अउर बच्चा पैदा कराईए के मीनू के गोड़ बान्हल जा सकेला. से एगो अउरी बच्चे के इच्छा जतावत मीनू से कापर टी निकलवावे के बात कवनो भावुक क्षण में उमेश कह दिहलसि त मीनू भड़क गइल. बोलल, “एगो बेटा बा त.”\n“बाकिर अब ऊ पांच छः साल के हो गइल बा.”\n“अम्मो चाहत बाड़ी कि एगो बच्चा हो जाव जइसे दिनेश के दू गो बा, बइसहीं.”\n“त अपना अम्मे से कहऽ कि अपना साथे तोरा के सुता लेसु फेरू एगो बच्चा अउर जनमा लेसु ?”\n“का बकत बाड़ू ?” कहत उमेश ओकरा के एगो जोर के झाँपड़ मरलसि. बोलल, “एतना बत्तमीज हो गइल बाड़ू !”\n“एहमें बत्तमीजी के कवन बाति बा ?” पासा पलटत मीनू नरम आ भावुक हो के बोलल, “तूं अपना अम्मा के बच्चा ना हउव ? आ उनुका साथे सूत जइबऽ त बच्चा ना रहबऽ ?”\n“तूं तब इहे कहत रहलू ?” उमेश बौखलाहट काबू करत बोलल.\n“अउर नाहीं त का ?” ऊ कहलसि, “बात समुझलऽ ना आ झपड़िया दिहलऽ. आइंदा कबो हमरा पर हाथ जनि उठइहऽ. बता देत बानी.” आंख तरेर के ऊ कहलसि आ बैग उठा के चलत-चलत बोलल, “रिहर्सल में जात बानी.”\nलेकिन उमेश ओह दिने कवनो घवाहिल शेर का तरह गांठ बान्ह लिहलसि कि मीनू के एक ना एक दिन लोक कवि का टीम से निकालिए के ऊ दम ली. चाहे जइसे. अनेके तरकीब, शिकायत ऊ भिड़वलसि बाकिर कामयाब ना भइल. कामयाब होखीत त भला कइसे ? लोक कवि किहां मीनू के गोट अइसन सेट रहे कि कवनो शिकायत, कवनो राजनीति, ओकर कवनो खोटो लोक कवि के ना लउके. लउकीत भला कइसे ?\nऊ त एह घरी लोक कवि के पटरानी बन इतरात फिरे.\nऊ त घरहुं ना जाइत. बाकिर हार के जाए त सिरिफ बेटा के मोहे. बेटा ला. आ एही से ऊ दोसर बच्चा ना चाहत रहे कि फेरू फंसे के पड़ी, फेरू बन्हाए के पड़ी. ई ग्लैमर, ई पइसा फेर लवटि के मिले ना मिले का जाने ? ऊ सोचे आ दोसरका बच्चा के सवाल आ ख़याल के टार जाव. बाकिर उमेश ई ख़याल ना टरले रहे. एक रात चरम सुख लूटला का बाद ऊ आखि़र फेरू ई बात धीरही-धीरे सही फेरू चला दिहलसि. पहिले त मीनू एह बाति के बिना कुछ बोलले अनसुन कर दिहलसि. तबहियो उमेश लगातार, “सुनत बाड़ू, सुनत बाड़ू” के संपुट का साथे बच्चा के पहाड़ा रटे लागल त ऊ अँउजा गइल. तबहियो बात टारत धीरे से बुदबुदाइल, “सूत जा, नीन लागत बा.”\n“जबे कवनो जरूरी बात करीले तोहरा नीन आवे लागेला.”\n“चलऽ सबेरे बतियाइब.” ऊ अलसात बुदबुदाइल.\n“सबेरे ना, अबहीं बात करे के बा.” ऊ लगभग फैसला देत बोलल, “सबेरे त डाक्टर किहाँ चले के बा.”\n“सबेरे हमरा हावड़ा पकड़े के बा प्रोग्राम में जाए के बा.” ऊ फेर बुदबुदाइल.\n“हावड़ा नइखे पकड़े के, कवनो प्रोग्राम में नइखे जाए के.”\n“डाक्टर किहाँ चले के बा.”\n“डाक्टर किहाँ तू अकेहली हो अइहऽ.”\n“अकेले काहें ? काम ते तोहार बा.”\n“हमरा कवनो बेमारी नइखे. हम का करब डाक्टर किहाँ जा के ?” अबकी ऊ तनिका जोर से बोलल.\n“बेमारी बा तोहरा.” उमेश पूरा कड़ेर हो के बोलल.\n“कवन बेमारी?” अब ले मीनूओ के आवाज कड़ेर हो गइल रहे.\n“कापर टी के बेमारी.”\n“हँ !” उमेश बोलल, “उहे काल्हु सबेरे डाक्टर किहां निकलवावे के बा.”\n“काहें ?” ऊ तड़क के बोलल, “का फेरु दोसरा बच्चा के सपना लउक गइल ?”\n“हँ, आ हमरा ई सपना पूरावे के बा.”\n“काहें ?” ऊ पूछलसि, “केकरा दम पर?”\n“तोहार पति होखे का दम पर!”\n“कवना बात के पति?” ऊ गरजल, “कमा के ना ले आईं त तोहरा घर में दुनु बेरा चूल्हा ना जरी, आ हई कूलर, फ्रिज, कालीन, सोफा, डबल बेड इहाँ ले कि तोहार मोटर साइकिलो ना लउकी !”\n“काहें ? हमहुँ कमाइलें.”\n“जेतना कमालऽ ओतना तुहुं जाने लऽ.”\n“एने-ओने गइला से तोहार बोली आ आदत अधिके बिगड़ गइल बा.”\n“काहें ना जाईं ?” ऊ चमक के बोलल, “तोहरा वश के त अब हमहुं नइखीं. महीना में दू चार हाली आ जालऽ कांखत-पादत त समुझेलऽ क बड़ा भारी मरद हउव. आ बोलेल कि पति हउअ.” ऊ रुकल ना बोलत रहल, “सुख हमके दे ना सकऽ, चूल्हा चउका चला ना सकऽ आ कहेलऽ कि पति हउअ. कवना बात के पति हउव जी ?” ऊ बोलल, “तोहार शराबो हमरे कमाई से चलेले. आउर का का कहीं ? का-का उलटीं-उघाड़ीं ?”\n“लोक कवि तोरा के छिनार बना दिहले बा. काल्हु से तोहार ओकरा किहां गइल बन्द !”\n“काहें बंद? कवना बात ला बंद? फेर तू हउव के हमार कहीं आइल गइल बंद करे वाला ?”\n“तोहार पति !”\n“तूं कतना हमार पति हउव, तनिका अपना दिल पर हाथ राख के पूछऽ.”\n“का कहल चाहत बाड़ू तू आखिर ?” उमेश बिगड़ के बोलल.\n“इहे कि आपन गिटार बजावऽ. कहऽ त गुरु जी से कहि के उनुका टीम में फेरू रखवा दीं. चार पइसा मिलबे करी. आ तनिका अपना शराब पर काबू कर लऽ !”\n“हमार नइखे जाए के तोहरा ओह भड़ुँआ गुरुजी किहां जे अफसरान आ नेतवन के लौड़िया सप्लाई करेला. जवन सार हमार जिनिगी नरक कर दिहलसि. तोहरा के हमरा से छीन लिहलसि.”\n“हमनी के जिनिगी नरक नइखे कइलन गुरु जी. हमनी के जिनगी बनवले बाड़न. ई कहऽ.”\n“ई तूहीं कहऽ !”\n“काहे ना कहब.” ऊ भावुक होखत बोलल, “हमरा त ई शोहरत, ई पइसा उनुके बदौलत मिलल बा. गुरु जी हमरा के कलाकार से स्टार कलाकार बना दिहलें.”\n“स्टार कलाकार ना, स्टार रंडी बनवले बा.” उमेश गरजल, “उ कहऽ ना! कहऽ ना कि स्टार रखैल बनवले बा तोहरा के !”\n“अपना जबान पर कंट्रोल करऽ !” मीनूओ गरजल, “का-का अनाप शनाप बकत जात बाड़ऽ ?”\n“बकत नइखीं, ठीक कहत बानीं.”\n“त तूं हमरा के रंडी, रखैल कहबऽ ?”\n“हँ, रंडी, रखैल हऊ त कहब.”\n“हम तोहार बीबी हईं.” ऊ घाहिल भाव से बोलल, “तोहरा अइसन कहत लाज नइखे लागत ?”\n“आवत बा. तबहिए नू कहत बानी.” ओ कहलसि, “आ फेर केकरा-केकरा के लाज दिअइबू ? केकर-केकर मुंह बंद करइबू ?”\n“तू बहुते गिरल आदमी हउवऽ.”\n“हँ, हईं.” ओ कहलसि, “गिर त ओही दिन गइल रहीं जहिया तोहरा से शादी कइनी.”\n“त तोहरा हमरा से बिआह करे के पछतावा बा ?”\n“त छोड़ काहें नइखऽ देत ?”\n“बेटा रोक लेता, ना त छोड़ देतीं.”\n“फेर कवनो पूछबो करी ?”\n“हजारन बाड़ी सँ पूछे वाली?”\n“तबहियों हमरा के रंडी कहत बाड़ऽ.”\n“तें कुतिया हई.” ऊ बोलल, “बेटा के चिंता ना रहीत रत एही छन छोड़ देतीं तोरा के.”\n“बेटा के बहुते चिंता बा?”\n“आखि़र हमार बेटा ह ?”\n“ई कवन कुत्ता कह दिहलसि कि ई तोहर बेटा ह ?”\n“दुनिया जानत बिया कि हमार बेटा ह.”\n“बेटा तू जनमवलऽ कि हम ?” ऊ कहलसि, “त हम जानब कि एकर बाप के हऽ कि तूं?”\n“का बकत बाड़ीस ?”\n“ठीक बकत बानी.”\n“हँ, ई तोर बेटा ना हऽ.” ऊ बोलल, “तू एकर बाप ना हइस.”\n“रे माधरचोद, त ई केकर पाप ह, जवन हमरा कपारे थोप दिहले ?” कहि के उमेश ओकरा पर कवनो गिद्ध अस टूट पड़ा. ओकर झोंटा पकड़ के खींचत लतियावे जूतिवाए लागल. जवाब में मीनूओ हाथ गोड़ चलवलसि बाकिर उमेश का आगे ऊ पासंगो ना पड़ल आ बहुते पिटा गइल. पति से तू-तड़ाम कइल मीनू के बहुते पड़ल. एह मार पीट से ओकर मुंह सूज गइल, होंठ से खून बहे लागल. हाथो गोड़ छिला गइल आ अउर त अउर ओही रात ओकरा घरो छोड़े पड़ गइल. आपन थोड़ बहुत कपड़ा लत्ता बिटोरलसि, ब्रीफकेस में भरलसि, रिक्शा लिहलसि. मेन रोड पर आ के रिक्शा छोड़ टेंपो धइलसि आ चहुँप गइल लोक कवि का कैंप रेजीडेंस पर. कई बेर काल बेल बजवला पर लोक कवि के नौकर बहादुर दरवाजा खोललसि. मीनू के देखते चिहुँकल. बोलल, “अरे आप भी आ गईं?”\n“काहें ?” मरद के सगरी खीसि बहादुरे पर उतारत मीनू गरजल.\n“अरे नहीं, हम तो इश लिए बोला कि दो मेमशाब लोग पहले ही से भीतर हैं।” मीनू का गरजला से सहम के बहादुर बोलल.\n“त का भइल ?” तनिका मेहरात मीनू बहादुर से गँवे से पूछलसि, “के-के बा ?”\n“शबनम मेमशाब और कपूर मेमशाब.” बहादुर खुसफुसा के बोलल.\n“कवनो बात ना.” ब्रीफकेस बरामदा में पटकत मीनू बोलल.\n“कवन ह रे बहादुर!” अपना कोठरिए से लोक कवि चिल्ला के पूछलन, “बहुते खड़बड़ मचवले बाड़ीस ?”\n“हम हईं गुरु जी!” मीनू कोठरी के दरवाजा लगे जा के गँवे से बोलल.\n“के ?” औरत के आवाज सुन लोक कवि अचकचइले. ई सोच के कहीं उनुकर श्रीमति जी त ना आ गइली ? फेर सोचलन कि उनकर आवाज त बहुते कर्कश ह आ ई आवाज त कर्कश नइखे. ऊ अभी उहचुह में पड़ल इहे सब सोचत रहलन कि तबे ऊ फेर गँवे से बोलल, “हम हईं, मीनू, गुरु जी!”\n“मीनू?” लोक कवि फेरू अचकचइले आ कहलें, “तूँ आ अतना रात के ?”\n“हँ, गुरु जी.” ऊ दोष भाव से बोलल, “माफ करीं गुरु जी.”\n“अकेले बाड़ू कि केहु अउरो बा ?”\n“अकेलहीं बानी गुरु जी.”\n“अच्छा रुकऽ अबहींए आवत बानी.” कह के लोक कवि जांघिया खोजे लगलन. अन्हार में. ना मिलल त बड़बड़इलन, “ए शबनम! लाइट जराव !”\nबाकिर शबनम मुख मैथुन का बाद उनुका गोड़तरिया लेटल पड़ल रहे. लेटले-लेटल मूड़ी हिलवलसि. बाकिर उठल ना. लोक कवि फेर भुनभुनइलें, “सुनत नइखू का ? अरे, उठ शबनम! देख मीनू आइल बाड़ी. बहरी खड़ा बाड़ी. लागत बा ओकरा पर कवनो आफत आइल बा !” शबनम लेकिन अधिके नशा में रहुवे से ऊ उठल ना. कुनमुना के रह गइल. आखिरकार लोक कवि ओकरा के एक तरफ हटावत उठलन कि उनकर एक गोड़ नीता कपूर पर पड़ गइल. ऊ चिकरल, “हाय राम !” बाकिर गँवे से. लोक कवि फेर बड़बड़इले, “तू अबहियो एहिजे बाड़ू ? तू त कहत रहलू कि चल जाएब.”\n“ना गुरु जी का करीं. अलसा गइनी. ना गइनी. अब भोरे जाएब.” ऊ अलसाइले बोलल.\n“अच्छा चलऽ उठऽ!” लोक कवि कहले, “लाइट जराव !”\n“मीनू आइल बाड़ी. बहरी खाड़ बाड़ी !”\n“मीनूओ के बोलवले रहीं ?” नीता पूछलसि, “अब आप कुछ करिओ पाएब ?”\n“का जद-बद बकत रहेलु.” ऊ कहले, “बोलवले ना रहीं, अपने से आइल बाड़ी. लागत बा कुछ झंझट में बाड़ी !”\n“ते एही बिछऽना पर उहो सूतीहें का ?” नीता कपूर भुनभुनइली, “जगहा कहां बा ?”\n“लाइट नइखे जरावत रंडी, तबे से बकबक-बकबक बहस करत बिया !” कहत लोक कवि भड़भड़ा के उठलन आ लाइट जरा दिहलन. लाइट जरावते दुनु लड़िकी कुनमुनइली बाकिर नंग धडंग पटाइल रहली.\nलोक कवि दुनु का देह पर चादर डललन, जांघिया ना मिलल त अंगवछा लपेटलन, कुरता पहिरलन आ कोठरी के दरवाजा खोललन. मीनू के देखते ऊ सन्न हो गइले. बोलले, “ई चेहरा कइसे सूज गइल ? कहीं चोट लागल कि कतहीं गिर गइलू ?”\n“ना गुरु जी!” कहत मीनू रोआइन हो गइल.\n“त केहु मारल ह का ?”\nलोक कवि पूछलन त मीनू बोलल ना बाकिर मूड़ी हिला के सकार लिहलसि. त लोक कवि बोलले, “के ? का तोर मरद ?” मीनू अबकी फेरू ना बोलली, मूड़ीओ ना हिलवली आ फफके लगली. रोवते-रोवत लोक कवि से लपेटा गइली. रोवते-रोवत बतवली, “बहुते मरलसि.”\n“कवना बात पर?”\n“हमरा के रंडी कहऽता.” ऊ बोलल, “कहऽता कि राउर रखैल हईं.” बोलते-बोलत ओकर गर अझूरा गइल आ ऊ फेर फफके लागल.\n“बहुते लंठ बा.” लोक कवि बिदकत बोलले. फेर ओकर घाव देखलन, ओकर बार सहलवलन, तोस दिहलन आ कहलन कि, “अब कवनो दवाई त एहिजा बा ना. घाव के शराब से धो देत बानी आ तूं दू तीन पेग पी ल, दरद कुछ कम हो जाई, नीन आ जाई. काल्हु दिन में डाक्टर से देखा लीहऽ. बहादुर के साथे ले लीहऽ.” ऊ कहले, “हमनी का त सबेरे गाड़ी पकड़ के पोरोगराम में चल जाएब.”\n“हमहु आप के साथे चलब.”\n“अब ई सूजल फुटहा मुंह ले कर कहां चलबू ?” लोक कवि बोलले, “भद्द पिटाई. एहिजे आराम करऽ. पोरोगराम से वापिस आएब त बतियाएब.” कह के ऊ शराब क बोतल उठा ले अइले आ मीनू के घाव शराब से धोवे लगले.\n“गुरु जी, अब हम कुछ दिन एहिजे रुकब, जबले कवनो अउर इंतजाम नइखे हो जात.” ऊ तनी मेहराइल जबान बोलली.\nलोक कवि कुछ ना कहले. ओकर बात लगभग पी गइले.\n“रउरा कवनो ऐतराज त नइखे गुरु जी?”\n“हमरा काहें ऐतराज होखी?” लोक कवि बोलले, “ऐतराज तोहरा मरद के होखी.”\n“ऊ त हमरा के राउर रखैल कहते बा.”\n“का बेवकूफी बतियावत बाड़ू ?”\n“हम कहत बानी कि रउरा हमरा के आपन रखैल बना लीं.”\n“तोहार दिमाग ख़राब हो गइल बा.”\n“काहें का ? हम केकरा-केकरा के रखैल बनावत चलब.” ऊ बोलले, “लखनऊ में रहीलें त एकर का मतलब कि हम वाजिद अली शाह हईं ?” ऊ कहले, “हरम थोड़े बनावे क बा. अइसहीं आत-जात रहऽ इहे ठीक बा. आज तोहरा के राख लीं, काल्हु ई दुनु जवन पटाइल बाड़ी स, एकनी के राख लीं, परसों अउरी राख लीं फेर त हम बरबाद हो जाएब. हम नवाब ना नू हईं. मजूर हईं. गा बजा के मजूरी करीले. आपन पेट चलाइले आ तोहनीओ लोग के. हँ तनिका मौजो मजा कर लीले त एकर मतलब ई थोड़े ह कि….?” सवाल अधूरा सुना के लोक कवि चुपा गइले.\n“त एहीजा ना रहे देब हमरा के ?” मीनू लगभग गिड़गिड़ाइल.\n“रहे के के मना कइल ?” ऊ बोलले, “तूं त रखैल बने के कहत रहू.”\n“हम ना गुरु जी, हमार मरद कहऽता त हम कहनी कि रखैल बनिए जाईं.”\n“फालतू बात छोड़ऽ.” लोक कवि बोलले, “कुछ दिन एहिजा रहि ल. फेर हो सके त अपना मरद से पटरी बइठा ल. ना त कतहीं अउर किराया पर कोठरी दिआ देब. सामान, बिस्तर करा देब. बाकिर एहिजा परमामिंट नइखे रहे के.”\n“ठीक बा गुरु जी! जइसन रउरा कहीं.” मीनू बोलली, “बाकिर अब ओह हरामी का लगे ना जाएब.”\n“चलऽ सूत जा! सबेरे ट्रेन पकड़े के बा.” कहके लोक कवि खुद बिस्तर पर पसर गइले. बोलले, “तुहुं एहिजे कहीं पसर जा आ बिजली बंद क द.”\nलाइट बुता गइल लोक कवि के एह कैंप रेजीडेंस की।\nसरगम ऑडियो करी रानी नं 786 के म्यूजिक रिलीज


कांग्रेस खातिर टर्निंग प्वायंट – Anjoria\nNov 4, 2012 कांग्रेस\nटाइम्स आफ इंडिया पर अपना ब्लाग में मशहूर पत्रकार एम जे अकबर कांग्रेस के मौजूदा हालात पर विचार करत लिखले बाड़न कि समय आ गइल बा जब पवार आ ममता बनर्जी के एह समय के फायदा उठावे के चाहीं.\nएम जे अकबर के मानना बा कि इंदिरा गाँधी के कइल कांग्रेस विभाजन के बाद साल १९६९ मे शुरू भइल चक्र जवन महात्मा गाधी के बनावल पार्टी के रूपरंगे बदल दिहलसि अब जा के पूरा हो गइल बा.\nसाल १९२० २१ में महात्मा गाँधी आपन पहिलका जन आन्दोलन शुरू करत कांग्रेस के देशभक्त प्रोफेशनल का जकड़ से मुक्त करावत फेर से परिकल्पित कइले रहन आ ओकरा के जमीनी कार्यकर्ता सभ से जोड़ले रहन अपना के ओह जन आन्दोलन के तानाशाह कहे में ऊ हिचकिचाइल ना रहलें. बाकि इहो साँच बा कि पार्टी का भीतर ऊ वइसन तानाशाह ना रहसु. आदेश के सोच से जोड़त गरीबन से मिलल बेपनाह समर्थन के ऊ पार्टी खातिर बड़का ताकत बना दिहले आ समय समय पर पार्टी का भीतर चुनाव करा के भीतरी लोकतंत्र के सुनिश्चित कइले राखस. बाकिर गाँधी का बाद नेहरू आ इंदिरा गाँधी ले आवत आवत पार्टी आ नेता के बीच के फरक खतम हो गइल. इंदिरा गाँधी के पार्टी समस्या बुझात रहे आ साल ७१ में इंदिरा गाँधी के छितराइल विपक्ष के हरवला से बेसी खुशी संगठन कांग्रेस के हरा के मिलल रहे. ओकरा बाद हारल कांग्रेस संगठन बिला गइल काहे कि राजनीति में हार वाला के कवनो जगह ना मिले.\nएम जे अकबर आगे लिखले बाड़न कि साल ७७ में मिलल हार का बाद परंपरा पर लवटे के एगो कोशिश भइल बाकिर फेर साल ८० में मिलल जीत का बाद सगरी सवाल गाड़ दिहल गइल. कहाए लागल कि जब ले अली आ कुली कांग्रेस का साथे रहीहें तबले केहू ना हरा पाई एकरा के. साल ९० में मिलल हार के जिम्मेदारी पार्टी का माथ पर इन्दिरा परिवार के सदस्य के गैर मौजूदगी पर डाल दिहल गइल. आ जब सोनिया गाँधी अध्यक्ष बन गइली त पार्टी फेरू अपना परनका ढर्रा पर आ गइल.\nएम जे अकबर के कहना बा कि यूपी में मिलल हार के पूरा विश्लेषण आजु ले नइखे भइल बाकिर एह चुनाव में “अली” मुसलमानन ला १७ फीसदी आरक्षण के राहुल गाँधी के वायदा पर भरोसा ना कइलें अतना त तय बा. बाकि रायबरेली आ अमेठी जइसन गढ़ से कांग्रेस के सफाया पर अकबर के कहना बा कि फैसला के क्षण ओह के मानल जा सकेला जब प्रियंका अपना बुतइवन संगे अइली आ राबर्ट वाड्रा आपन हक हिस्सा माँगे लगलन, आजु के वोटर के सरकार चाहीं काल्हु के राजा ना.\nअकबर अपना ब्लॉग में आगे लिखले बाड़न कि आजु वंशवाद घाटा पर बिकात बा आ एकर आभास लउके लागल बा. गैर इंदिरा परिवार वाला कांग्रेस पार्टियन के मिलल जीत एकर गवाह बा. बंगाल में ममता बनर्जी आ आगे चल के आंध्र में जगन रेड्डी के जीत एकर पुष्टि करत बा. एम जे अकबर के इहो कहना बा कि अगर शरद पवार चिरकुटही ना कइले रहतन त महाराष्ट्र आजु उनुका हाथ में रहीत. अकबर के राय में शरद पवार, ममता बनर्जी आ जगन रेड्डी के तिकोन एगो मजगर अलम्ब बन सकेला कांग्रेस, असली कांग्रेस के पुनर्जीवन के. उनुका राय में अइसनका कवनो कारण नइखे जवन एह तरह के पुनर्जीवित कांग्रेस में उड़ीसा के नवीन पटनायक आ बिहार के नीतीश कुमार के जोड़ लिहला से रोके. अगर अइसन हो सकल त एम जे अकबर का आकलन से साल २०१४ का चुनाव में सबले बड़ समूह इहे रही.\nबाकिर का शरद पवार आ ममता बनर्जी एह मौका के हाथ में लीहें ?\nरवि किशन के मॉरिशस सरकार मनलसि भोजपुरिया महानायक


लोकपरब माने लोक आ लोग के परब । प्रकृति से जुड़े के परब । मौसम, जगह, समय सब के धेयान में राखत सब लोक परब बनावल गइल बा आ ई सब समाज के लोग के स्वास्थ्य रक्षा खातिर बनावल गइल ।\nबरसात के बाद पैदा भइल कीड़ा मकोड़ा दिवाली के साफ सफाई में खत्म आ फतिंगा दियरी में भसम भइले । जाड़ा से पहिले शरीर के ताकत बढ़ावे खातिर, शरीर के शुद्धि आ शरीर खातिर सुरुज के ताप के प्रताप समझावत परब छठ बीत गइल । स्वास्थ्य रक्षा खातिर अँवरा के महातम बतावत अक्षयनवमी पुरा भइल । अब जाड़ा में ठंढ़ा के प्रकोप से शरीर में कफ के प्रकोप जादे होला त एकर सहज उपाय में तुलसी के पत्ता इस्तेमाल कइल जाला । लोग घर घर में तुलसी लगावे एकरा खातिर बहुत प्रयास कइल गइल । तुलसी के महातम बतावल गइल बा । कार्तिक महीना में भोरे भोरे ठंढ़ा पानी से नहाये आए शरीर के रोग प्रतिरोधी क्षमता बढ़ेला अब एकरा साथे तुलसी के पौधा के लालन पालन कइल जाला कि आगे आवे वाला महीना में जब जाड़ खूब पड़ी त पर्याप्त मात्रा में तुलसी के पत्ता उपलब्ध रही । ई सब लोकपरब में छुपल लोकविज्ञान ह । बाकि बिना डर के केहू दवाई खाला एह से धरम के धागा में बाँधत सब लोकविज्ञान के लोकपरब बनावल गइल । कथा कहानी गढ़ाइल । एकर उद्देश्य लोग के धार्मिकता से ज्यादे स्वास्थ्य रक्षा रहे । लीं पढ़ीं तुलसी के महातम बतावेवाला परब देवठान आ तुलसी बियाह पर एगो कहनी -\nजनम जनम अहिवात मिलि जइहें हो राम...\nहमरा बड़ा जबून बुझाए कि ई जाड़ में हेतना फजिराहे नहइला पूजा कइला के का काम बा ? बाकिर एतना मालुम रहे कि एही दिनवें ऊख चुसेके बरत आवेला ।\nआजी पूजा करिहें... तुलसी महारानी के । बियाह करवयिहें शालिग्राम से... ऊख के माड़ो गड़ाई... तुलसी के गाछ के मेहरारू लेखा सजावल जाई । चूड़ी, टिकुली, सेनुर सभे टिकाई... लाल चुनरी ओढा के नवकि कन्या बना दिहल जाई । मजगर खेल रहे हमरा खातिर... । फेर घर भर के लोग गीत गाई-\nकवना घरे भइली अहवात...\nओही घरी हमनी के उ माड़ो के ऊख पे आपन हक जताइब जा ।\n- हई जरी (जड़) देने से चार पोर ऊख हमार... हई ऊख में सियार पदले बा... हम ना खाइब । ( ऊख जब पाक जाला त कवनो कवनो पोर से फाट जाला, ओही जगह पे सब रस इकठ्ठा हो के , सुख के लाल हो जाला... हमनी के उहे कहीं जा कि इ सियार के पादल ह,एही से फाट गइल बा )\nहोत बिहान, हमनी के ओह माड़ो में से ऊख निकाल निकाल चूसब जा ।\nहमार बाबा, बड़हन कर्मकांडी... उनके श्रीमुख से सुनल कथा के एहिजा अपना से मगज से लबरत बानी –\nइ कथा ब्रह्मा जी कहले... देवता लोग के कहला पे...\nए हो देवता लोग, जानते बाड़... बुढा गईनी हो । दोसरकन के जिनगी के रूप गढ़े में थाक गइल रहीं त अन्घी लाग गइल । एह सुतला में हमार मुंह खुला रह गइल रहे ।\nओह घरी एगो राक्षस ... नांव ओकर शंखासुर ... बड़ा बदेल रहे... भयंकर उत्पाती ।\nहमार मुंहवा त खुला रहले रहे... उ हमार मुंह में खेलत सभे वेद लोग के उठा ले गइल... वेद लोग हमार लईका... ।\nहमरा कुछो बुझाइल ना त बिसनु भगवान भी गइनी । अब रउरे आसरा बा... सब बेद लोग के हमरा के लौटाईं ।\nतब बिसनु भगवान मछली बन के समुन्दर में गइले... ओह राक्षस से घनघोर लड़ाई कइलन... शंखासुर के मार के वेद के अपना साथे लइले ।\nबाकी एह लड़ाई में बिसनु भगवान थाक गइल रहन । सुस्ताये खातिर शेषनाग के शैया पे लेटले त नींद लाग गइल ।\nनींद अस कि टूटले टूटे ना... अब सभके चिंता भइल कि भगवाने सुत जयिहें त संसार के पालन के करी ?\nबिसनु भगवान के तुलसी से बड़ा प्रेम... सभे देवता कहले कि जब ले भगवान नइखन जागत तब ले तुलसी माई संसार में कल्याण करिहें ।\nतुलसी जी बैकुंठ से धरती पे आ गइली । चार महीना बाद बिसनु भगवान के देह हिलल त देवता लोग लगले मंगल गावे -\nसभे कहल उ त राउरे कार करत बाड़ी संसार में, अब जब रउरा जाग गइनी त उनका के ले आयीं । बिसनु भगवान उनका के लावे एह संसार में अइले त तुलसी नवकी दुलहिन बनके उनका लगे गइली । दुनो जाना के बिरह दूर भइल आ फेर तुलसी बैकुंठ पधरली । आ बिसनु भगवान आपन डिउटी... अरे संसार के पालनकरता वाला.... संभरलन ।\nनवका पौधा ऊख के... मीठ – रसदार ... आ पानिफल सिंघाड़ा इहे कुल्ही पूजा में चढ़ावल जाला ।\n(फोटो साभार: डेलिबिहार डॉट कॉम)


भोजपुरी न्यूज : महिला निर्वस्त्र मामला में आरा सिविल कोर्ट में 20 लोग दोषी, 30 नवंबर के होई सुनवाई, all accused convicted in woman turned nude case in Bhojpur | bhojpur - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nUpdated: November 28, 2018, 7:29 PM IST\n20 लोगन में से महिला के निर्वस्त्र कर बाजार घुमावे में कोर्ट5लोग के दोषी करार देलस. साथ ही 15 लोगन के एससी-एसटी एक्ट और दंगा भड़कावे के दोषी मानले बा. ई मामला में सजा 30 नवंबर के तय होखी.\nLast Updated: November 28, 2018, 7:29 PM IST\nआरा से अभिनय की रिपोर्ट\nबिहार के चर्चित महिला निर्वस्त्र मामला में आरा सिविल कोर्ट में अहम फैसला सुनावल गइल. ई कांड में एगो महिला के निर्वस्त्र करके पूरा बाजार में घुमावला के साथे-साथे एससी एसटी एक्ट अउरी दंगा भड़कावे के मामला में सुनवाई भईल. जेह में 20 लोग दोषी पावल गईल. 20 लोगन में से महिला के निर्वस्त्र कर बाजार घुमावे में कोर्ट5लोग के दोषी करार देलस. साथ ही 15 लोगन के एससी-एसटी एक्ट और दंगा भड़कावे के दोषी मानले बा. ई मामला में सजा 30 नवंबर के तय होखी.\nई मामला के सुनवाई एडीजे-वन आर.सी. द्विवेदी के कोर्ट में भईल हा. दोषी करार सब लोगन के सजा के बिंदु प सुनवाई और फैसला के अगिला तारीख 30 नवंबर के तय भईल बा. ई दौरान कोर्ट परिसर में मामला के सुनवाई के देखे खाती शहर के हजारों लोगन के हुजूम कोर्ट परिसर में उमड़ल रहे. भोजपुर पुलिस कोर्ट के फैसला के सुनवाई प विशेष सुरक्षा के इंतजाम भी कईले रहे.\nयाद रहे कि 20 अगस्त के जिला के बिहिया थाना क्षेत्र के शाहपुर निवासी विमलेश कुमार के हत्या कर शव के रेलवे ट्रैक पर फेंक दीहल गईल रहें. ई घटना से नाराज स्थानीय लोग गुस्सा में एक महिला के निर्वस्त्र करके सरेआम बाजार में नंगा घुमावे के घिनौना काम कईले रहे. गुस्साईल लोगन के गुस्सा अतना चरम पर रहे कि बाजार के करीब आधा दर्जन घर में भी आग लगा देले रहन. साथ ही बिहिया रेलवे ट्रैक से गुजरे वाला सिकंदराबाद एक्सप्रेस, जनशताब्दी एक्सप्रेस, विक्रमशिला एक्सप्रेस ट्रेन के निशाना बनाके पथराव भी कईलन.\nवो समय के पुलिस अधीक्षक के निर्देश प पुलिस कार्रवाई करके 22 लोग पर प्राथमिकी दर्ज करके स्पीडी ट्रायल के अनुशंसा जारी कईल गईल. ए घटना में एगो जुबेनाइल और एक आदमी के फरार घोषित कर पुलिस कोर्ट में डायरी सौपलस. करीब3महीना के अंदर कोर्ट में पूरा मामला के सुनवाई कर 20 लोग के ई पूरा प्रकरण में कोर्ट दोषी मनलस.\nFirst published: November 28, 2018, 7:29 PM IST


Bhojpuri: लोहिया जी के नाराजगी के बाद भी बी पी मंडल मंत्री बनल रहले, लेकिन… – सच्चा दोस्त न्यूज़\nBhojpuri: लोहिया जी के नाराजगी के बाद भी बी पी मंडल मंत्री बनल रहले, लेकिन…\nवेदप्रकाश पूछले, आच्छा नीलाभ भइया, एह बिबाद में राममनोहर लोहिया के नांव कइसे आ गइल ? अगर ऊ जिंदा रहिते तs कइसे राबड़ी देवी को मुखमंतरी बने के विरोध करिते ? आम के आंठी फेंक के नीलाभ भइया कहले, राममनोहर लोहिया करम अउर धर्म से समाजवादी रहन. ऊ ‘सौ में पावे साठ’ के बात जरूर कर रहन लेकिन राजनीत में नियम सिद्धांत के भी ओतने जरूरी मानत रहन. ऊ राजनीत में जात के नांव पs पैदा के उठावे के बिरोधी रहन. 1967 के बिहार बिधानसभा चुनाव में पहिल बेर गैरकांगरेस सरकार बनल रहे. ई अजगुत खिचड़ी सरकार रहे. पहिला बेर जनसंघ के साथे कौमनिस्ट भी सरकार में शामिल भइले. संसोपा के जनक्रांति दल भी समर्थन मिलल रहे. महामाया प्रसाद सिन्हा मुखमंत्री बनले. करपूरी ठाकुर ठाकुर शिक्षा मंतरी बनले. ओह घरी बी पी मंडल भी समाजवादी पार्टी के नेता रहन. यादव समाज में उनकर बहुत अच्छा परभाव रहे. 1967 के लोकसभा चुनाव में बीपी मंडल सांसद चुनाइल रहन. लेकिन जब बिहार में महामाया सरकार बने लागल तs बीपी मंडल भी मंतरी बने खातिर जिद करे लगले. समाजवादी पाटी के नेता लोग बीपी मंडल के समझावे लगले कि सांसद चुनइला के बाद राज्य सरकार में मंतरी बनल ठीक बात नइखे. लोकसभा सदस्यता से इस्तीफा देला के बाद उपचुनाव के भी जोखिम उठावे के पड़ी. लेकिन बीपी मंडल बिहार में मंतरी बने के जिद पs अड़ल रहले.का सोचत रहन लोहिया जी ?\nTagged in Bhojpuri, Bhojpuri news, Bihar Chief Minister, BP Mandal, Lalu Prasad Yadav, Rabri Devi, Ram Manohar Lohia, Socialist Leaders of India, Sushil Modi\nPrevBhojpuri: चाह पिआईं अउर चाह बढ़ाईं, पढ़ीं चाय के गुणगान\nNextजब पाकिस्तानी गेंदबाज की2गेंदों पर वीरेंद्र सहवाग ने ठोक दिए थे 21 रन


Holi festival has special significance in Bhojpuri society know its cultural story Bhojpuri: भोजपुरी समाज के स्मृति में होली परब गहराई तक धंसल बा, फगुआ के सांस्कृतिक कहानी\nBhojpuri: भोजपुरी समाज के स्मृति में होली परब गहराई तक धंसल बा, फगुआ के सांस्कृतिक कहानी\nभोजपुरी समाज में फगुआ पर गारी-गलउज भी खूब होला. पहिले त बांस के फिचुकारी बना के लोग रंग खेलत रहल हा, त काताना लोग गोबर-पांक, पनरोह के कादो से ही फगुआ के उल्लास मनावत रहल हा.\nLast Updated: March 29, 2021, 12:33 PM IST\nभोजपुरिया समाज होली के फगुआ कहेला, ऊ फगुए के नाम से एह तेवहार के यादि करेला. भोजपुरी समाज के स्मृति में रंगन के ई परब गहराई तकले धंसल बा. ओइसे त मथुरा, वृंदावन आ बरसाना के होरी पूरी दुनिया में मसहूर बा, बाकिर रंग आ उल्लास के ई तेवहार भोजपुरियो समाज जमि के मनावेला. मथुरा आ वृंदावन के त गली-गली जइसे राधा रानी बनि जाला आ हर आदमी के कान्हा मानि के ओकरा के रंग-अबीर से सऊनत रहेला. कुछु ओहि अंदाज में भोजपुरी समाज के कनिया लोग आपाना देवरन के रंगे के जोगाड़ भिड़ावत रहेला. देवर अगर लजाउर भइले त एह से बचे के कोसिस करेले, आ अगर मनसहक भइले त भउजाई के किसिम-किसिम से रंगे के फिराक में रहेले.\nभोजपुरी समाज में फगुआ पर गारी-गलउज भी खूब होला. पहिले त बांस के फिचुकारी बना के लोग रंग खेलत रहल हा, त काताना लोग गोबर-पांक, पनरोह के कादो से ही फगुआ के उल्लास मनावत रहल हा. दरअसल फगुआ जब आवेला त हवा में बसंती बयार के असर कुछु ढेरे रहेला. बसंत में हर मन जवान हो जाला. ऋतु के असर ह कि माहौल के प्रभाव, एह घरी सब के अंदर प्रेम आ उल्लास के भाव भरि जाला. शास्त्रीय मत बा कि एही वजह से फगुआ के प्रावधान भइल, ताकि एक दिन सब लोग आपाना मन के मइल के धो दिआउ आ मन के साफ कइल जा सके.\nअब जन-जन तक ई कहानी प्रचलित हो गइल बा कि प्रह्लाद के मारे खातिर हिरण्यकश्पय आपना बहिन होलिका के गोदी में ओकरा के बइठा के आगि लगवले रहे. होलिका के वरदान रहे कि एगो खास कपड़ा पहिनि त उ ना जरि सकेले. बाकिर भगवान के दाया से प्रह्लाद बांचि गइल. जब आगि लगावल गइल, तबे अइसन हावा बहल कि होलिका के देहि से बरदान वाला कपड़ा उड़ि गइल. प्रह्लाद त बांचि गइले, बाकिर होलिका भसम हो गइली. कहल जाला कि होली के पहिले जवन होलिका दहन होला, ऊ एही घटना के यादि में होला.\nओइसे होलिका में लोग नाया-नाया खेत में गोटाइल गहूं, बूंट, जव, तीसी आदि के होलिका में भूनि के परसादी के रूप में घरे लोग ले जाला.\nओइसे हर भारतीय आ सनातनी तेवहार के ना सिर्फ सांस्कृतिक कहानी बा, बल्कि ओकर खेती-किसानी से जुड़ल संदर्भ भी बा. भारत के हर तेवहार खेती-किसानी से जुड़ल बाड़े स. फगुआ कहल जाउ चाहे होली, ऊ जब मनावल जाला, जब रबी के फसल या त गोटा गइल रहेले, भा ऊ तेयार होले. भोजपुरिया समाज चाना, बूंट, मटर के छेमी आदि के आगि में भूंजि के खाला, ओकरा के होरहा कहेला. होलिका में भी परसादी के रूप में गोटाइल फसल के एही तरी भूंजल जाला. कुछ जानकारन के कहनाम बा कि होरी, होरहा से भी जुड़ल बा.\nओइसे महाभारत के शांति पर्व में एगो वृतांत आवेला. ओकरा मोताबिक महाराज युधिष्ठिर बसंत ऋतु में एक दिन सबके खूब खुलि के बोले-खेले के अनुमति देत रहले. ताकि लोग आपन मन के मइल निकालि के पूरा साल खातिर ठीक हो जासु लोग. कुछु जानकारन के कहनाम बा कि ऊहे बाद में होली के तेवहार बनि गइल.\nओइसे भविष्य पुराण में होली खेले खातिर एगो प्रसंग आवेला, जवना में होली खेले खातिर सुझाव दिहल गइल बा. ओह प्रसंग के मोताबिक, सुबह मलेच्छन नियर होली खेले के चाहीं. जवना में गोबर, माटी, पांक-कीचड़ के इस्तेमाल कइल जा सकेला. फेरू दुपहरिया बाद रंग से होली खेलीं. बाद में नहा-धो के नाया कपड़ा पहिनि के सभा-संगति में जाईं.\nभोजपुरी समाज में फगुआ के दिने कुछु अइसने माहौल रहेला. दुपहरिया के पहिले तकले लोग रंग आदि से होली खेले ला, फेरू बाद में नहा-धो के नाया कपड़ा पहिनि के गुलाल-अबीर से खेले ला. फगुआ के दिने भोजपुरी समाज के गरीब से गरीब आदमी भी देहि पर नहा-धो के कम से कम एगो नाया कपड़ा जरूर पहिनेला. कहल जा सकेला कि भोजपुरिया होली भविष्य पुराण के एह प्रसंग से काफी मिलत-जुलत बाटे.\nपूरा देस के होली मे कान्हा आ ब्रज के गोपीन के बहार रहेला, बाकिर भोजपुरिया होली में अवध के राजा राम के होली के भी खूब बर्णन मिलेला. भोजपुरिया समाज गइबे करेला\nअवध में होरी खेले रघुबीरा, अवध में होरी खेले रघुबीरा\nकेकरा हाथे कनक फिचकारी, केकरा हाथे अबीरा,\nअवध में होरी खेले रघुबीरा,\nराम के हाथे कनक फिचकारी, लछुमन हाथे अबीरा\nअवध के होरी खेले रघुबीरा\nई रहल होरी के सांस्कृतिक पक्ष...एकरा के नवका पीढ़ी नइखे जानत, ओकरा जाने के चाहीं आ एह जानकारी संगे मनोवैज्ञानिक सफाई के एह तेवहार के झूमि के मनावे के चाहीं. (लेखक उमेश चतुर्वेदी वरिष्ठ पत्रकार हैं.)


गाजीपुर - विकिपीडिया\nएह लेख में लिखल बात के सही होखला के प्रमाण खातिर अउरी संदर्भ या स्रोत के उद्धरण दे के लिखे के जरूरत बाटे। बिस्वस्नीय स्रोत आ संदर्भ के उद्धरण दे के एह लेख के बेहतर बनावे में मदद करीं। बिना स्रोत-संदर्भ के लिखल जानकारी के केहू भी संदेह की आधार पर चुनौती दे सकेला आ अइसन चीज हटा दिहल जाई। (दिसंबर 2018)\nगाजीपुर (अंगरेजी: Ghazipur; हिंदी: ग़ाज़ीपुर ) भारत के उत्तर प्रदेश राज्य में एक ठो शहर बा। एह शहर के अस्थापना मसूद ग़ाज़ी कइले रहलें, अइसन बतावल जाला, हालाँकि कुछ इतिहासकार कहेंले कि ऊ पुरनका गाधिपुरी के नाव बदल दिहलें जेवना के आज गाजीपुर शहर के नाव से जानल जाला।\nगाजीपुर जिला के ज़मानिया शहर के मदन बनारस आ गाजीपुर के लहुरी काशी भी कहल जाला। अंग्रेजी राज में 1820 में इहवां एगो बड़हन अफीम के फैक्टरी खोलल गइले रहे, जहवां अजुओ काम चल रहल बा। गाजीपुर मुगल काल में गुलाब के खेती आ इत्र खातिर मशहूर रहे। इहवां भोजपुरी भाषा बोलल जाला।\nपौराणिक मान्यता के हिसाब से गाजीपुर पहिले जंगलिय स्थान रहे अउर त्रेता युग में राजा दशरथ के राज्य के हिस्सा रहे। कहल जाला की ईहे अनजाने में दशरथ श्रवण कुमार के बाण मरले जे से ऊ मर गईले। अपना पाप के प्रायश्चित खातिर राजा दशरथ महादेव के पूजा कईले उ स्थान आज भी महाहर महादेव मंदिर के नाम से मरदह ब्लाक में ह। महर्षि जमदग्नि के आश्रम भी ईहे रहे आज उ जगह के जमानिया कहल जाला, अउर विश्वामित्र के तपस्या गाजीपुर के ही आज के मैनपुर गांव में भंग कईली देवतन के राजा इंद्र के अप्सरा मेनका आके और कण्व ऋषि के आश्रम भी एहिजे रहे उ जगह के करण्डा कहल जाला ए समय, भिरगू ऋषि के शिष्य दरदर जी भी गाजीपुर में ही गंगा नदी के तट पर तपस्या कईले अउर उ स्थान अब ददरीघाट बोलल जाला इहा एकदम किनरवे से गंगा जी बहत बलिया निकल जाली जहवा भिरगू बाबा के आश्रम अबहियों बाटे।\nइतिहासी बिमर्ष के हिसाब से, ए शहर के तुगलक वंश के शासन काल में सैय्यद मसूद गाजी बसवले रहलन। बाकी कुछ इतिहासकार लोगन के मुताबिक एह शहर के अस्तित्व बहुत पुरान हउवे जेवना के पुरान नाव गाधिपुरी हऽ। कुछ लोग के मानल इहो बा कि मसूद ग़ाज़ी कौनो नया शहर ना बसवलें, ऊ खाली पुरनके शहरिया के नाव 1330 में बदलके गाजीपुर कऽ दिहलें।\nऐतिहासिक दस्तावेजन के मुताबिक गाजीपुर के कठउत में पृथ्वीराज चौहान के वंशज राजा मंधाता के गढ़ी रहे। राजा मंधाता ओ समय भी दिल्ली के सुल्तानन के अधीनता ना स्वीकरले रहलन। ई बात ओइजुगा के खरखाह जागीरदार दिल्ली पहुंचवले जेकरा बाद मुहम्मद बिन तुगलक के सिपहसालार सैयद मसूद अल हुसैनी सेना के एगो टुकड़ी लेके कठउत अइलें आ राजा मंधाता के गढ़ी पर हमला बोल दिहलें। राजा मंधाता एह जुद्ध में हार गइलें। जेवना के बाद सैयद मसूद अल हुसैनी राजा के संपत्ति के नयका मालिक बनि गइलें। एह जुद्ध के बाद दिल्ली के सुल्तान के ओर से सैयद मसूद अल हुसैनी के मलिक-अल-सादात गााजी के उपाधि देहल गइल। सैयद मसूद गाजी एकरा बाद कठउत के बगल में गौसपुर नाव से एगो नया गढ़ बसा लिहलें। बाकी कुछे दिन के बाद ऊ गौसपुर से थोड़की दूर पे गाजीपुर नाव के एगो नया शहर बसा आपन राजाकाज के ठेकाना बदल लिहलें।\nसाल 2011 के जनगणना अनुसार गाजीपुर के कुल शहरी जनसंख्या 110587 बाटे आ आसपास के उपशहरी इलाका के मिला लिहल जाय तब कुल जनसंख्या 121136 बा। जनसंख्या के हिसाब से ई भारत के 443वाँ शहर बाटे। जनगणना आँकड़ा के मोताबिक एह शहर में लिंगानुपात 908 आ साक्षरता के दर 84.27% बाटे।\n↑ 1.0 1.1 "City Census 2011". census2011.co.in. पहुँचतिथी 22 नवंबर 2016.\nई लेख उत्तर प्रदेश के कौनों जगह से संबंधित एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=गाजीपुर&oldid=704327" से लिहल गइल\nसगरी लेख जिनहन में अउरी संदर्भ चाहत बा\nभारत के शहर आ कस्बा\nउत्तर प्रदेश के शहर आ कस्बा\nगंगा नदी के तीरे आबाद जगह\nदिसंबर 2018 से लेख जिनहन में अउरी संदर्भ चाहत बा\nउत्तर प्रदेश भूगोल आधार\nएह पन्ना पर आखिरी बेर संपादन 20 जनवरी 2022 के 00:16 बजे भइल रहल।


.: नाव पानी में रहे, पानी नाव में नहीं.....पूज्य बापू जी\nनाव पानी में रहे, पानी नाव में नहीं.....पूज्य बापू जी\nप्रस्तुतकर्ता Manoj Singh पर 12:06 am\nक्या जादू है तेरे प्यार में !!!!!!\nनाव पानी में रहे, पानी नाव में नहीं.....पूज्य बापू...


अब प्रोड्युसरो दबंग बने लागल बाड़े – जयेश पटेल – Anjoria\n“अमृत क्रिएशन” बैनर में बनत भोजपुरी फिलिम “दबंग मोरा बालमा” के प्रोड्युसर जयेश पटेल गुजरात के व्यापारी हउवन. साथ ही साथ कहीं ना कहीं उनका मन में सिनेमा ला अगाध प्रेम आ लगावो बड़हु आ शायद एही चलते ऊ “दबंग मोरा बालमा” बना के सिनेमा भोजपुरी में प्रोड्युसर बन के अइलें आ साबित कर देखवले कि ऊ आपन व्यावसायिक दृष्टिकोण एहु माध्यम में बनवले रखले बाड़े. अवनि अग्रवाल निर्देशित “दबंग मोरा बालमा” के निर्माता जयेश पटेल से भइल बातचीत के कुछ हिस्सा एहिजा दिहल जात बा.\nजयेश जी, सबसे पहिले त अपने के बहुत बहुत बधाई.\nजी धन्यवाद, आ हमरो तरफ से सभका के नयका साल ला हार्दिक शुभकामना.\nजयेश जी, सिनेमा निर्माण में अइला पर कइसन लागत बा?\nदेखीं, क्षेत्र चाहे व्यवसाय क होखो भा फिल्म उद्योग के, दुनु जगहा सफलता ला मेहनत, लगन आ ईमानदारी जरूरी होले. आ हमरा बैनर में हमार टीमो हमार पूरा साथ दिहलस, कलाकारो लोग बढ़िया से आपन काम कइले बा.\nरउरा एही विषय के काहे चुननीं?\nफिलिम बनावे ला जब हमार आ निर्देशक अवनि अग्रवाल के बातचीत भइल त अवनि जी के सुनावल स्क्रीप्ट हमरा बेहद रोमांचक आ परिवार संगे बइठ के देखे लायक लागल. एही से हम एहके चुननी. आ खाली व्यवसाए हमार मकसद नआखे, चाहत बानी कि सिने जगत में सामाजिक आ पारिवारिक फिलिम दीं अपना बैनर में जवना से समाजो के कुछ संदेश मिले.\nदर्शकनो से कुछ कहल चाहब ?\nजी बस एतने कि बेहिचक मय परिवार संगे एह फिलिम के देखीं.\nगुजराती होतो शुरूआत कइनी सिनेमा भोजपुरी से?\nहमरा ना लागे कि कला अउर सिनेमा में भाषा के कवनो बाधा होले. से बढ़िया स्क्रीप्ट आ निर्देशक मिलल त काम शुरू कर दिहनी. अब एगो हिंदी फिलिम बनावल सोचत बानी जवना के कहानी पर काम पूरा होखते एलान कर दिहल जाई. एकरो निर्देशक अवनि जी रहीहें.


मछरेंगा - विकिपीडिया\nमछरेंगा या कॉमन किंगफिशर (अंगरेजी: Common Kingfisher; बैज्ञानिक नाँव:Alcedo atthis) एगो भारी ठोड़ वाली चिरई बाटे। ई रंग बिरंगी आ सुन्दर चिरई होखे ले।\nऑर्डर (Order): कोरासीफॉर्मेस\nजाति (Genus): अल्सेडो\nप्रजाति: A. atthis\nसाल भर निवास\nमछरेंगा के कई ठो उपप्रजाति भी पावल जालिन। ई एशिया, यूरोप आ उत्तरी अफिरका के हिस्सन में पावल जाले। ई पक्षी साफ़ पानी के एगो बहुत नीक पहिचान हवे आ कौनों इलाका में एकर पावल जाइल ई बतावे ला की ओह इलाका के पानी के भण्डार (ताल, झील, तालाब, नदी इत्यादि) बहुत प्रदूषित नइखे भइल। कृत्रिम तरीके से बांध बनावल या पानी के बहाव के मैनेज कइल एकरा संख्या पर खराब असर डाले ला।\nक्षेत्र की अनुसार एकरा कई गो उप प्रजाति पावल जाली।\nA. a. ispida (लिन्नायास, 1758)। मिलन काल में: दक्खिनी नार्वे, आयरलैंड आ स्पेन से पच्छिमी रूस आ रूमानिया ले, जाड़ा (गैर-मिलन काल) में पुर्तगाल आ ईराक ले।\nA. a. atthis (लिन्नायास, 1758)। Breeds from उत्तरी-पच्छिमी अफिरका आ दक्खिनी इटली से अफगानिस्तान, कश्मीर क्षेत्र, उत्तरी सिनजियांग, आ साइबेरिया; जाड़ा में ई दक्खिन ओर बढ़ के इजराइल, उत्तरी-पूरबी सूडान, यमन, ओमान आ पाकिस्तान ले पहुँच जाला। A. a. ispida के तुलना में एकर कलँगी ढेर हरियर, पेट की ओर के निचला हिस्सा ढेर पियाराहूँ होला आ ई ओकरा ले कुछ हल्का सा बड़ आकार के होला।\nA. a. bengalensis (ग्मेलिन, 1788)। मिलन काल में दक्खिन एशिया आ दक्खिन पूरुब एशिया में भारत से ले के इंडोनेशिया चीन कोरिया, जापान आ पूरबी मंगोलिया में; जाड़ा में ई दक्खिनी इंडोनेशिया आ फिलिपींस ले पहुँच जाले। यूरोपियन प्रजाति की तुलना में तनी छोट बाके ढेर चमकीली चिरई हऽ।\nA. a. taprobana (क्लेनश्मिड, 1894)। श्री लंका आ दक्खिनी भारत के स्थायी मिलन-काल वाली। ऊपरी हिस्सा चमकीला नीला होला न कि हरियाराहूँ नीला आ एकर आकार भी A. a. bengalensis के बराबर होला।\nA. a. floresiana (शार्प, 1892)। बाली आ तिमोर के स्थायी मिलन-काल वाली। A. a. taprobana नीयर, नीला रंग अउरी गहिरा होला।\nA. a. hispidoides (लेसन 1837)। Resident breeder from सुलावेसी से न्यू गिनी आ पच्छिमी प्रशांत के दीप सभ ले स्थायी रूपसे मिलन काल में रहे वाली। रंग A. a. floresiana के तुलना में गहिरा।\nA. a. solomonensis (रॉठचाइल्ड & हार्टर्ट 1905)। सोलोमन दीप आ आसपास। दक्खिनी पूरबी एशिया में पावल जाए वाला किंगफिशर में सभसे बड़ आकार वाली।\n↑ बर्डलाइफ इंटरनेशनल (2012). "Alcedo atthis". आइ॰यू॰सी॰एन॰ लाल सूची. आइ॰यू॰सी॰एन॰. 2012: e.T22683027A40556256. पहुँचतिथी5दिसंबर 2015. CS1 maint: uses authors parameter (link)\n↑ Peris, S. J.; Rodriguez, R. (1996). "Some factors related to distribution by breeding Kingfisher (Alcedo atthis L.)". Ekologia Polska. 54 (1–2): 31–38.\n↑ Lin, Wen-Loung; Tsai, Hsien-Hsiu; Wu, Hsuan-Ju (2007). "Effect of ditch living thing by process of original structure replacement by RC irrigation ditch" (PDF). Journal of Chinese Soil and Water Conservation (Chinese में). 38 (1): 31–42.\n↑ ब्रैकेट में नई प्रजाति के रूप में पहिचान या स्टेटस बदलाव के लिखल गइल बा।\nविकिमीडिया कॉमंस पर संबंधित मीडिया मछरेंगा पर मौजूद बा।\nविकिप्रजाति पर संबंधित जानकारी मछरेंगा पर मौजूद बाटे।\nकॉमन किंगफिशर, वीडियो, फोटो आ आवाज इंटरनेट बर्ड कलेक्शन।\n"https://bh.wikipedia.org/w/index.php?title=मछरेंगा&oldid=529005" से लिहल गइल\nLast edited on 26 अक्टूबर 2017, at 17:43\nएह पन्ना पर आखिरी बेर संपादन 26 अक्टूबर 2017 के 17:43 बजे भइल रहल।


B'day Spl: पहिला कैबिनेट के सबसे युवा मंत्री रहलन जगजीवन राम, ना पूरी हो पइलस एगो इच्छा - Hindi News, हिंदी न्यूज़ , Hindi Samachar, हिंदी समाचार, Latest News in Hindi, Breaking News in Hindi, ताजा ख़बरें, DBP News Network, Dbp News hindi\nB'day Spl: पहिला कैबिनेट के सबसे युवा मंत्री रहलन जगजीवन राम, ना पूरी हो पइलस एगो इच्छा\nबाबू जगजीवन राम क इंदिरा गांधी से अदावत जगजाहिर रहल. अदावत क ही परिणाम रहल कि 1977 के चुनाव से पहिले उ कांग्रेस छोड़ि देहलन, कांग्रेस क कट्टर विरोधी बनि गइलन. अंतिम सांस तक ओनकर कांग्रेस विरोध जारी रहल. लेकिन इ बात कम लोगन के पता होई कि जनता पार्टी क सरकार गिरले के बाद जगजीवन राम वापस कांग्रेस में लउटय चाहत रहलन. लेकिन ओनकर इ चाह पूरी नाहीं होइ पइलस.\nखेलने-कूदने की उम्र में चौबीसों घंटे पेड़ और खाट से बंधा रहता है किशोर, मां की जुबानी...\nMaharashtra politics: राज ठाकरे के खिलाफ पवार-सिंह का गठजोड़?...\nमहाराष्ट्र: शिवसेना बनाम भाजपा-'राज' की लड़ाई में 'आप'...\nRCB vs CSK Analysis: नहीं चला कप्तान धोनी का बल्ला, मैक्सवेल...\nDisha Rape Case Hyderabad: केसीआर पर भाजपा ने बोला हमला,...\nCNG Price Hike: दिल्ली-एनसीआर में सीएनजी की कीमत में फिर...\nसुप्रीम कोर्ट : आपराधिक केस छिपाने भर से नौकरी से नहीं...\nUniversity Jobs 2022: इस यूनिवर्सिटी में निकली सहायक...\nTezpur University Assam Recruitment 2022: अगर आप सरकारी नौकरी की तलाश में हैं तो...\nDU Recruitment 2022: असिस्टेंट प्रोफेसर के इतने पदों...\nDU Faculty Recruitment 2022: दिल्ली कॉलेज ऑफ आर्ट्स एंड कॉमर्स (डीसीएसी) द्वारा...


मानव - कविता - डॉ. अवधेश कुमार अवध - साहित्य रचना ई-पत्रिका\nमुख्य पृष्ठ कविता मानव मानव - कविता - डॉ. अवधेश कुमार अवध\nमानव - कविता - डॉ. अवधेश कुमार अवध\nमाना जीवन कठिन और राहें पथरीली।\nपाँव जकड़ लेती है अक्सर मिट्टी गीली।।\nमुश्किल होते हैं रोटी के सरस निवाले।\nपटे पुराने गज दो गज के शाल-दुशाले।।\nखुले व्योम के नीचे अथवा नाला तीरे।\nभयाक्रांत हो श्वान सरिस दिन-रात अधीरे।।\nगाली मार लताड़ अमानुष दुखिया जीवन।\nसदा पहुँच से बाहर उनके रहता साधन।।\nइज़्ज़त के दो बोल कान तक कभी न आते।\nसूअर उल्लू गधा सरिस संबोधन पाते।।\nसंविधान सत्ता शासन सरकारें आतीं।\nसर्वोदय अन्त्योदय के सपने दिखलातीं।।\nकाग़ज़ पर अँगूठा, अँगूठे पर काग़ज़।\nउदर पूर्ति उपक्रम ही देशाटन अथवा हज।।\nदीन दुखी को हाथ बढ़ा करके अपनाएँ।\nइनको गले लगाकर हम मानव कहलाएँ।।


सतर्कता आयोग सीबीआई से सफाई मंगलसि – टटका खबर\nकेद्रीय सतर्कता सीबीआई से सपा प्रमुख मुलायम सिंह यादव आ रेल मंत्री रहल पवन बंसल के क्लीनचिट दिहला का बारे में सफाई मंगले बावे. पूछले बा कि का सीबीआई कवनो दबाव में आ के एह दुनु जने के क्लीनचिट दिहले बावे.\nसतर्कता आयोग एगो गैर सरकारी संगठन “रेजुवेनेटिंग इंडिया” के शिकायत पर सीबीआई से ई सफाई मंगले बावे. एनजीओ आरोप लगवले बा कि सीबीआई राजनीतिक इशारा पर काम करत बिया आ बिना पूरा जांच कइलहीं पवन बंसल के क्लीनचिट दे दिहल गइल.\nTags: पवन बंसल, मुलायम सिंह, सतर्कता आयोग, सीबीआई


एह फिलिमन से दर्शकन के खूब मनोरंजन होखी : रानी चटर्जी – Anjoria\nएह फिलिमन से दर्शकन के खूब मनोरंजन होखी : रानी चटर्जी\nअप्रैल 7, 2010 रानी चटर्जी\nरानी चटर्जी एह मामिला में खुशनसीब बाड़ी कि भोजपुरी सिनेमा में उनुका हमेशा चैलेंजिगे रोल मिलल. पर साल जीतेश दूबे के मुन्नीबाई नौटंकीवाली उनुका के नम्बर वन का कुर्सी पर बईठा दिहलस त एहू साल रानी अपना फिल्म पायल, भईया के ससुरारी में, साँवरिया आई लव यू, आ छोटका भईया जिन्दाबाद के ले के पूरा उछाह में बाड़ी. लीं पढ़ीं रानी चटर्जी का कहत बाड़ी हमरा सवालन का जवाब में..\nएह साल राउर चारो फिल्म पायल, भईया के ससुरारी में, साँवरिया आई लव यू, आ छोटका भईया जिन्दाबाद ब्लाक बस्टर साबित होखी? का सोचत बानी?\nहम का कहीं. सगरी त रउरे कह दिहनी. राउर सवाले हमरा खातिर प्रशंसा बा.\nपायल में चुड़ैल बनल बानी. भूत प्रेत में विश्वास करीलें का?\nहँ, आ बता दीँ कि एह फिल्म पायल का शूटिंग का दौरान हम कई बेर बहुते डेराइबो कइनी.\nभईया का ससुरारी में पहिला बेर बिरहा सम्राट विजयलाल का साथे काम कइले बानी. कइसन रहल?\nबहुते सुलझल आदमी हउवन विजयलाल जी. उनका साथे काम कइल बढ़िया लागल.\nकहल जा रहल बा कि एह चारो फिल्मन में रउरा जम के काम कइले बानीं?\nएह फिल्मन के डिमांडे वइसन रहे कि हम जम के काम करीं, से हम कइबो कइनी.\nएह फिल्मन में अपना किरदारन से रउरा खूश बानी?\nहँ खुश त बानी काहे कि जानत बानी कि एह फिल्मन से दर्शकन के भरपूर मनोरंजन होखे जा रहल बा.\nपर साल राउर मुन्नीबाई नौटंकीवाली सबले बड़ ब्लाकबस्टर फिल्म रहुवे. एहू साल का राउर टॉप वन के चार्ट बरकरार रही?\nहम कवनो नम्बर गेम ना मानीलें.बढ़िया स्क्रिप्ट आ बढ़िया निर्देशकन का साथे काम कर रहल बानी, दर्शकन के भरपूर प्यार मिल रहल बा. अतने काफी बा.\nसाँवरिया आई लव यू में रउरा विनय आनन्द का साथे बानी. विनय आनन्द के चुहलबाजी से कबो कवनो परेशानी?\nविनय आनन्द का साथे काम कइला के मतलब होला हँसत हँसत लोटपोट होत रहल. एहू फिल्म में ऊ खूबे हँसवलें. बाकिर काम का घरी विनय आनन्द अतना सीरियस हो जालन कि पूछीँ मत.\nसाँवरिया आई लव यू के प्रस्तुतकर्ता जीतेश दूबे हउवें जिनकर फिल्म मुन्नीबाई नौटंकीवाली पिछला साल रउरा के टॉप पर रखले रहुवे. का कहब जीतेश दूबे का बारे में?\nजीतेश जी कमाल के शख्स हईँ. यूनिट के हर सदस्य के ऊहाँ का पूरा ध्यान राखीलें. हम त बार बार काम कइल चाहब उनका साथे.\nविक्रात का साथ पायल में, विजय लाल का साथे भईया का ससुरारी में. कइसन लागत बा नयका अभिनेता लोग के ई खेप?\nमनोज तिवारी जी का साथे हमार पहिलका फिल्म रहे ससुरा बड़ा पइसा वाला. एहू साल उनका साथे छौटका भईया जिन्दाबाद में बानी. आ नयको कलाकारन का साथे काम करे के अनुभव बढ़िये रहल बा. एह लोगन का साथे काम कइला के मतलब रहल पूरा प्रोजेक्ट के नया खूबसूरती दिहल.\nभईया के ससुरारी में के राउर फेवरिट निर्देशक राजकुमार पाण्डे निर्देशित कइले बाड़े. का कहब?\nराजकुमार पाण्डेजी का साथे काम कइला के मतलब होला अभिनय के पूरा आनन्द ठावल. हमरा खूशी बा कि उनका निर्देशन में एह फिल्म में काम करे के मौका मिलल.\nदाग का सेट पर होली\n९ अप्रैल से सुदीप पाण्डे के शराबी


आवत बानी छोड़ दिल्ली रानीरातभर हिली पलंगिया रानी Mp3 [10.50 MB] | so Music a10\nList of आवत बानी छोड़ दिल्ली रानीरातभर हिली पलंगिया रानी\nReviewed by Jackson on Wednesday July 8 2020 ★ 83 out of 95 based on 31 user ratings\nFree आवत बानी छोड़ दिल्ली रानीरातभर हिली पलंगिया रानी Download Mp3 ? Free Mp3 आवत बानी छोड़ दिल्ली रानीरातभर हिली पलंगिया रानी ? Mp3 Downloader आवत बानी छोड़ दिल्ली रानीरातभर हिली पलंगिया रानी Free Download ? Mp3 Download आवत बानी छोड़ दिल्ली रानीरातभर हिली पलंगिया रानी Mobile ? Download Free आवत बानी छोड़ दिल्ली रानीरातभर हिली पलंगिया रानी Music Online ? Mp3 आवत बानी छोड़ दिल्ली रानीरातभर हिली पलंगिया रानी Songs Free Download ? Mp3 Download आवत बानी छोड़ दिल्ली रानीरातभर हिली पलंगिया रानी Youtube.\n� Via Vallen Lagu Meraih Bintang Mp3\n� Kade Ta Tu Aavega Punjabi Sad Song Mp3 Download\n� Download Lagu Asian Games 2018 Song Versi India Meraih Bintang Himmat Ke Pankh Siddharth Slathia\n� Mp3 Puisi Jikustik\n#आवतबानीछोड़दिल्लीरानीरातभरहिलीपलंगियारानी #आवतबानीछोड़दिल्लीरानीरातभरहिलीपलंगियारानीMp3 #आवतबानीछोड़दिल्लीरानीरातभरहिलीपलंगियारानीRingtone #आवतबानीछोड़दिल्लीरानीरातभरहिलीपलंगियारानीVideo #आवतबानीछोड़दिल्लीरानीरातभरहिलीपलंगियारानीMp4 #आवतबानीछोड़दिल्लीरानीरातभरहिलीपलंगियारानीLyrics #आवतबानीछोड़दिल्लीरानीरातभरहिलीपलंगियारानीChord #Mp3 #FreeMp3 #FreeMp3Download


फ़रवरी 2014 – पृष्ठ3– Anjoria\nMonth: फ़रवरी 2014\nअंतराष्ट्रीय फिल्म समारोह में सम्मानित भइली पाखी\nभोजपुरी फिलिम देखे वालन के दिल के धड़कन पाखी हेगड़े के पिछला दिने नवी मुम्बई में आयोजित अंतर्राष्ट्रीय फिल्म समारोह 2014 में उनकर पहिला मराठी फिल्म ‘सत्नागत’ में उनकर शानदार…\nविरार में विराजत बाड़ें विराट\nभोजपुरी एक्शन स्टार विराज भट्ट एह घरी मुंबई से सटले ठाणे जिला के विरार में विराजत बाड़ें जहाँ उ अपना फिलिम “बाज गइल डंका” के शूटिंग करत बाड़ें. एह फिलिम…\nमशहूर भोजपुरी फिलिम निर्देशक राजकुमार पांडे के फिलम “खून भरी माँग” में भोजपुरी सिनेमा के अव्वल नायिका रिंकू घोष के मजगर एक्शन देखे के मिलत बा. एहमें रिंकू का संगे…\nफरवरी 21, 2014 Editor\nमशहूर हिन्दी साहित्यकार दयानंद पाण्डेय के लिखल हिन्दी उपन्यास “लोक कवि अब गाते नहीं” भोजपुरी भाषा, ओकरा गायकी आ भोजपुरी समाज के क्षरण के कथे भर ना होके लोक भावना…\nसरस्वती के महान सपूत सूर्य कान्त त्रिपाठी ‘निराला’\n– ओमप्रकाश अमृतांशु कवि, उपन्यासकार, कहानीकार, निबंधकार के साथे-साथे चित्रकारो निराला, जिनकर पूरा नाम सूर्यकांत त्रिपाठी निराला रहुवे, आपन जनमदिन बसंत पंचमी के मनावत रहलें. सरस्वती के साधक निराला खड़ी-बोली…\nबड़हन सोच ले के दू गो भोजपुरी फिलिमन के एलान\nटी के ग्लोबल इंटरटेनमेंट आ मिराकल मूवी मैजिक दू गो भोजपुरी फिलिम बनावत बाड़ें. निर्मात्री किरन चौधरी आ निर्माता मनोज एम विश्वकर्मा के ज्वाइन्ट बैनर में एह फिलिमन के एलान…\nम्यूजिक विडियो “जवानी के जंक्शन” के शूटिंग पूरा\nबिन्दु फ़िल्म एण्ड म्यूजिक के बैनर में बनत म्यूजिक विडियो “जवानी के जंक्शन” के शूटिंग दिनेश चन्द्र मिश्रा के निर्देशन में मुम्बई के लोकेशनन प पूरा करा लीहल गइल बा.…\nफरवरी 17, 2014 Editor\n– जयंती पांडेय रामचेला बड़ी परेशान रहलन. काहे कि उनकरा आफिस में ढेर लोग के परमोशन भइल बाकिर उनकर ना भइल रहे. अब इ बात के दुखड़ा उ केकरा से…\nभोजपुरी दंबग पचास रन से हरा दिहलसि चेन्नई रियोन्स के,\nकाल्हु अतवार का दिने धोनी के शहर राँची में भइल सेलिब्रिटी क्रिकेट लीग के मैच में भोजपुरी सितारन के टीम भोजपुरी दबंग चेन्नई रियोन्स के धो दिहलसि आ ओकरा के…\n‘तोहरा से प्यार हो गइल’ के मुहर्त\nपिछला दिने राम फ़िल्म स्टूडियो के बैनर में बने जात फिलिम ‘तोहरा से प्यार हो गइल’ के मुहर्त भइल. अगिला महीना से एकर शूटिंग होखे वाला बा. निर्देशक बाड़न इरफ़ान…\nशाहजहान शेख के जनमदिन मनावल गइल\nभोजपुरी सिनेमा के बढ़न्ती करावे में लागल एस एस फ़िल्म फैक्ट्री के संचालिका शाहजहान शेख के जनमदिन पिछला दिने बहुते धूमधाम से मुम्बई में मनावल गइल. एह मौका प अनेके…


सदस्य कार्यकारिणीPermalink Reply by rajesh kumari on July 25, 2020 at 11:46am\nआदरणीय अच्छी ग़ज़ल कही है मुबारकबाद कुबूलें\nPermalink Reply by बासुदेव अग्रवाल 'नमन' on July 25, 2020 at 8:03pm\nआदरणीया राजेश कुमारी जी आपका बहुत बहुत आभार।\nPermalink Reply by Anil Kumar Singh on July 25, 2020 at 1:35pm\nबहुत ख़ूब ग़ज़ल कही आपने जनाब नमन जी !\nPermalink Reply by बासुदेव अग्रवाल 'नमन' on July 25, 2020 at 8:04pm\nआदरणीय अनिल कुमार जी आपका आभार।\nPermalink Reply by Ravi Shukla on July 25, 2020 at 3:25pm\nआदरणीय वासुदेव अग्रवाल जी आपको इस उम्दा ग़ज़ल पर दिली मुबारकबाद पेश करता हूँ।\nPermalink Reply by बासुदेव अग्रवाल 'नमन' on July 25, 2020 at 8:06pm\nआदरणीय रवि शुक्ला जी आपका अतीव आभार।\nPermalink Reply by munish tanha on July 25, 2020 at 4:23pm\nआदरणीय बासुदेव अग्रवाल नमन जी बहुत उम्दा ग़ज़ल हुई है बधाई क़ुबूल करें\nPermalink Reply by बासुदेव अग्रवाल 'नमन' on July 25, 2020 at 8:07pm\nआदरणीय मुनीश तन्हा जी बहुत बहुत आभार।\nPermalink Reply by anjali gupta on July 25, 2020 at 4:53pm\nआदरणीय बासुदेव अग्रवाल नमन जी, अच्छी ग़ज़ल हेतु बधाई स्वीकार करें।\nPermalink Reply by बासुदेव अग्रवाल 'नमन' on July 25, 2020 at 8:08pm\nआदरणीया अंजलि गुप्ता जी आपका आभार।\nPermalink Reply by Md. Anis arman on July 25, 2020 at 8:20pm\nजनाब बासुदेव अग्रवाल नमन साहब ग़ज़ल का प्रयास अच्छा है बहुत बहुत बधाई\nPermalink Reply by dandpani nahak on July 25, 2020 at 9:43pm\nआदरणीय बासुदेव अग्रवाल 'naman' जी आदाब बहुत अच्छी ग़ज़ल हुई है हार्दिक बधाई स्वीकार करें ' दूसरा और तीसरा शैर ख़ास तौर पे पसंद आया


देश के दिल पर चोट – Anjoria\nसितम्बर 8, 2011 आतंकवाद\nदिल्ली हाईकोर्ट के बाहर आजु एक बेर फेरु बम धमाका भइल बा. धमाका गेट नंबर पांच का लगे भइल. गृह मंत्रालय मनलसि कि ई आतंकवादी हमला ह. केंद्रीय गृह सचिव आर. के. सिंह के मुताबिक सुबह 10.14 बजे धमाका भइल जवना में 11 लोगे के मरइला के आधिकारिक पुष्टि कइल गइल बा. घायलन के तादाद 85 हो गइल बा आ अनेके लोग हालत गंभीर बा. गृह सचिव के मुताबिक एह धमाके में आईईडी अउर टाइमर के इस्तेमाल कइल गइल बा. अमोनियम नाइट्रेटो के इस्तेमाल भइला के खबर बा. घवाहिल आ मराइलन के तादाद बढ़ सकेला. कुछ महीना पहिलहू (25 मई को) दिल्ली हाईकोर्ट के परिसर में धमाका भइल रहे. एहू धमाका में अमोनियम नाइट्रेट के इस्तेमाल होखे के बाति सामने आइल रहे. जवन जगहा ई धमाका भइल बा ओहिजा लोग हाईकोर्ट में घूसे खातिर पर्ची बनवावेला. गेट नंबर पांचे मुख्य गेट ह. एहीजे से अधिकतर वकील आ उनुकर मुवक्किल अदालत परिसर में घुसेले. चश्मदीदन के मुताबिक जवना घरी धमाका भइल ओहिजा, गेट नंबर पांच के आसपास, करीब 200 लोग मौजूद रहल. हाईकोर्ट परिसर के बाहर भइल बम धमाका के बाद संसद भवन के सुरक्षा व्यवस्था अउरी कड़ा कर दिहल गइल बा. संसद भवन धमाका वाला जगहा से बस ढाई किलोमीटर का दूरी पर बा. मशहूर इंडिया गेट हाईकोर्ट से सटले बा. पी॰ चिदंबरम लोकसभा में बयान देत कहले कि ई आतंकी हमला ह. इहो कहले कि दिल्ली आतंकवादियन का निशाना पर रहल बिया. चिदंबरम मृतकन के परिजन के प्रति संवेदना व्यक्त करत घवाहिलन के बेहतरीन इलाज मुहैया करावे के आश्वासन दिहले. बम धमाका के बाद गृह मंत्रालय में उच्चस्तरीय बईठक भइल. केंद्रीय गृहमंत्री पी चिदंबरम आ वित्त मंत्री प्रणब मुखर्जी बांगला देश गइल पीएम मनमोहन सिंह के एह बम धमाका के जानकारी दिहले. पीएम एह बम धमाका के निंदा करत एकरा के कायराना कार्रवाई बतवले बाड़न. गृह मंत्रालय में विशेष सचिव (आंतरिक सुरक्षा) यू के बंसल कहले कि हाईकोर्ट के बाहर धमाका का बाद दिल्ली समेत पूरा देश में अलर्ट जारी कर दिहल गइल बा. पाकिस्तान से आतंकवादी संगठन हरकत-उल-जिहाद इस्लामी (हूजी) मीडिया के एगो ई मेल संदेश भेज के दिल्ली हाई कोर्ट के सामने भइल बम विस्फोट कांड के जिम्मेदारी सकरले बा. एह ई मेल के मुताबिक हूजी के मांग बा कि अफजल गुरु के मौत के सजा माफ कइल जाव. हालांकि सरकार अबही एह ई मेल संदेश के प्रामाणिकता नइखे सकरले. आ ई मेल संदेश के जांच कइल जा रहल बा. ई मेल संदेश में कहल गइल बा कि अगर अफजल गुरु के फांसी माफ करे के मांग मानल ना गइल त सुप्रीम कोर्ट आ हाई कोर्टन में विस्फोटन के अइसन कई घटना होई. अफजल गुरु के संसद हमला मामिला में सुप्रीम कोर्ट 2004 में फांसी के सजा सुनवले रहल.\nहमला खातिर बुध के दिन खास मकसद से चुनल गइल. एह दिने अदालत में बेसी भीड़ होला काहे कि एही दिने जनहित याचिका के सुनवाई होला. एहसे बाकी दिनन का बनिस्बत ढेरे लोग अदालत आवेला. बीतल 25 मईओ के हाईकोर्ट का बहरि धमाका भइल रहल. उहो बुधे के दिन रहल. बाकिर ओह धमाका में जान माल के बेसी नुकसान ना भइल रहे. मानल जात बा कि ऊ वारदात आतंकी ‘रिहर्सल’ का रूप में कइले रहले. अबही ले मिलल जानकारी त इहे बतावत बा कि ई विस्फोट हमनी के सुरक्षा एजेंसियन के चुनौती बावे. दुनिया भर में 9/11 के घटना का बाद अपराध जांच अउर सुरक्षा में बहुते इजाफा भइल बा, बाकिर हमनी का देश में अंतरराष्ट्रीय सहयोग का बावजूद, ई बुरी तरह नाकामयाब बा. हमनी के खुफिया तंत्र आ आतंकवादी विरोधी एजेंसियन में बहुते बड़हन कमी बा आ ओकरा के चुस्त- दुरुस्त बनावे के बाते भर कइल जाला. विरोधीओ दल लमहर लमहर डींग मरीहें बाकिर उहो राष्ट्र हित के एह मसला पर सरकार के ध्यान लगावे में नाकामयाब बाड़े. जब एह पर चरचा होखबो करेला त एक दोसरा पर कीचड़ उछलला का सिवाय दोसर कुछ ना हो पावे.\n(8 सितम्बर 2011)


सोनपुर मेला - विकिपीडिया\nसोनपुर के मेला में हाथी\nसोनपुर मेला, हरिहर क्षेत्र मेला\nकातिक महीना के पुर्नवासी\nसोनपुर मेला भारतीय राज्य बिहार के सारन जिला में सोनपुर नाँव के जगह पर लागे वाला मेला हवे। मुख्य रूप से ई मेला मवेशी सभ के मेला हवे जहाँ पालतू जानवरन के बिक्री-खरीद होखे ला। मेला हिंदू कैलेंडर के हिसाब से कातिक महीना के पुर्नवासी से सुरू होला जेकरा के गंगा नहान भी कहल जाला।\nसोनपुर शहर, हिंदू धरम में पबित्र मानल जाए वाली नदी गंगा आ नेपाल से बह के आवे वाली गंडक नदी के संगम पर बसल हवे। हेइजा श्री हरिहरनाथ के मंदिर बा, इलाका के हरिहर क्षेत्र कहल जाला, आ एहिजे ई मेला लागे ला। मंदिर आ जगह के पबित्र माने के वजह पुराणन में बर्णित गजेंद्र मोक्ष के कथा हवे, जेकरे अनुसार अपना भक्त हाथी के मगरमच्छ द्वारा पकड़ लिहल जाए पर विष्णु आ के ओकरा के बचवले रहलें।\nकुछ समाचारन में एकरा के एशिया के सभसे बड़हन पशु मेला बतावल जाला।[नोट 1] एह मेला के देखे खाती भारते ना बलुक बिदेस के लोग भी आवे ला।\nराज्य सरकार एकरे खाती कई किसिम के बेवस्था भी करे ले। सरकारी पुलिस के अलावा, मेला में चोरी-चकारी से निपटे खाती आ भुलाइल लोगन के खोज करे खाती इहाँ सामुदायिक पुलिस (स्वयंसेवक लोग के ब्यवस्था) भी कई साल से चल रहल बा।\n1 पुराणिक महत्व आ मान्यता\n2 इतिहासी महत्व\nपुराणिक महत्व आ मान्यता[संपादन करीं]\nगजेंद्र मोक्ष, मूर्ती के रूप में।\nहिंदू धार्मिक कथा आ पुराणन के अनुसार गंगा-गंडक के संगम वाला इलाका के हरिहर क्षेत्र कहल जाला। सोनपुर में हरिहरनाथ के मंदिर भी स्थापित बाटे। पौराणिक कथा सभ में "गजेंद्र मोक्ष" के कथा मिले ला। कथा के मोताबिक, ग्राह (मगरमच्छ) द्वारा गज (हाथी) के पकड़े के आ बिष्णु द्वारा अवतार ले के ग्राह से मुक्ति दियवले रहलें। मानल जाला की एह घटना के क्षेत्र इहे क्षेत्र हवे। जहाँ भगवान विष्णु अपना भक्त हाथी के प्राण के रक्षा मगरमच्छ से कइले रहीं, तबे से उहाँ के भगवान श्रीहरि आ हरिहरनाथ कहल जाला।\nकुछ बिद्वान लोग, वैष्णव लोग आ शैव लोग के आपसी बिबाद के दूर करे खाती हरी (बिष्णु) आ हर (शिव) के सम्मिलित रूप वाला देवता भगवान के हरिहर के कल्पना आ अस्थापना के भी इहाँ के प्रमुख देवता के उत्पत्ती के आधार माने ला। कुछ अन्य बिबरन में शालिग्रामी (इ गंडक के अन्य नाँव हवे) आ गंगा के संगम के कारण भी एह क्षेत्र के हरिहर क्षेत्र मानल जाए के बात मिले ला। एह क्षेत्र के सात गो पुण्य क्षेत्र सभ में भी शामिल कइल जाला।\nजानवर के मेला भइला के बावजूद इ खाली जानवर मेला ना ह। इ भोजपुरिया समाज के मेला भी ह जहाँ रउआ भोजपुरी सभ्यता आ संस्कृति के जाने पहचाने के मौका मिले ला। भोजपुरिया पकवान से लेके भोजपुरिया कला तक के दर्शन इहाँ हो जाला। एही मेला में अपना ज़माना के मशहूर नौटंकी अदाकारा गुलाब बाई के जलवा रहे जेकरा के ओह समय के लोग अब्बो इयाद करे ला। हालत ई कि अब्बो एह मेला में गुलाब बाई के नाँव से कई गो इस्टेज लागे लें।\nइतिहासी महत्व[संपादन करीं]\nसोनपुर मेला में घूमत बिदेसी सैलानी लोग\nसोनपुर मेला खाली मवेशी बेचे-खरीदे के जगह ना हवे। अतना लोग के भारी भीड़ एकट्ठा होला कि ई एगो सामाजिक-सांस्कृतिक सम्मेलन बन जाला। एह मेला के दौरान होखे वाला पब्लिक के भीड़ के चलते इहाँ कुछ इतिहासी सम्मलेन भी भइल बाने। एह में से दू गो प्रमुख बाने।\nसन 1908 में एही सोनपुर के मेला में बिहार प्रांतीय कांग्रेस के गठन भइल रहल। एह पहिली बैठक के अध्यक्षता सरफ़राज हुसैन खान कइलेन। कांग्रेस पार्टी के लोग बाद में भी एहिजा आ अइसने मेला सभ में जा के नया सपोर्टर जुटावे के कोसिस करे।\nएगो अन्य दुसरी प्रमुख चीज कि हेइजे स्वामी सहजानंद सरस्वती 1920 में "किसान सभा" के भी गठन कइले रहलें आ एह सभा के अध्यक्ष बनलें। कुछ अन्य बिबरन में, एहिजे 1888 में अखिल भारतीय गौरक्षा समीति के स्थापना होखे के बात भी बतावल जाला।\nराहुल सांकृत्यायन के हवाला से एह मेला के उत्पत्ती शुंग बंस के शासन काल से भइल बतावल जाले। जबकि बिहार सरकार के पर्यटन बिभाग के हवाला से एह मेला के प्राचीन होखे के बारे में बतावल गइल बा कि चंद्रगुप्त मौर्य भी इहाँ से हाथी खरीदें। कुछ जगह बिबरन मिले ला कि पहिले ई मेला पटना के उत्तर में मौजूद हाजीपुर में लागे आ औरंगजेब के जमाना में एह जगह लागे शुरू भइल। पहिले खाली भर पूजा हेइजा होखे।\nबाबा हरिहरनाथ के मंदिर के इतिहास के बारे में कथा बतावल जाला कि ई राम द्वारा जनक के इहाँ जात समय बनवावल गइल रहे। बाद में एकर मरम्मत के काम राजा मान सिंह द्वारा करावल गइल आ अपना अंतिम रूप में, वर्तमान मंदिर के निर्माण राजा राम नारायण द्वारा मुग़ल काल के अंतिम समय में करावल गइल।\nसोनपुर रेलवे टीशन\nसोनपुर शहर बिहार के सारन जिला के सभसे पूरबी माथ पर बा। ई गंगा आ गंडक के संगम पर बसल हवे। बिहार के राजधानी पटना से एकर दूरी बस लगभग 30 किलोमीटर बा आ ई पटना से उत्तर ओर, तनिका पछिमाहुत दिसा में पड़े ला, गंगा नदी के उत्तरी किनारा पर सोनपुर-हाजीपुर आ दक्खिनी किनारे पर पटना बा।\nरेल से भी सोनपुर तीशन पहुँचल जा सकत बा। हाजीपुर के पच्छिम ओर ई रेलवे इस्टेशन मौजूद बा आ एकरे आगे अउरी पच्छिम जा के लाइन दू दिसा में चल जाले, छपरा खाती आ दक्खिन मुंह के मुड़ के दीघा-सोनपुर पुल (लोकनायक जयप्रकाश सेतु) पार क के पटना के पच्छिमी हिस्सा में घुसे ले।\n↑ सोनपुर मेला के एशिया के सभसे बड़ मवेशी मेला बतावल जाला, हालाँकि ई साफ नइखे कि दुनिया में अउरी कहाँ एकरा ले बड़ मेला लागे ला।\n↑ "विश्व प्रसिद्ध सोनपुर मेला शुरू, नहीं होगी हाथियों की बिक्री | Zee Business". Zee Business (Hindi में). पहुँचतिथी 30 नवंबर 2018.\n↑ "Marriages made in Sonepur cattle fair". The Hindu. 2014-11-12. पहुँचतिथी 2017-12-01.\n↑ "many foreigners from several countries visit sonpur mela– News18 Hindi". Hindi.news18.com. 2017-11-19. पहुँचतिथी 2017-12-01.\n↑ सीटू तिवारी पटना से, बीबीसी हिन्दी डॉटकॉम के लिए. "मुस्कान बिखेरती सोनपुर की सामुदायिक पुलिस - BBC हिंदी". Bbc.com. पहुँचतिथी 2017-12-01.\n↑ "history of sonpur fair|बिहार के गौरवशाली इतिहास का प्रतीक है सोनपुर मेला - Navbharat Times" (Hindi में). Navbharattimes.indiatimes.com. पहुँचतिथी 2017-12-01.\n↑ Last updated:4नबम्बर, 2017 2:06 AM. "10 lakh pilgrims arrive at Sonpur fair , Bihar Hindi News - Hindustan". Livehindustan.com. पहुँचतिथी 2017-12-01.\n↑ Bharat Ke Pavitra Teerthsthal. Grantha Akādamī. 2010. पप. 65–. ISBN 978-81-88267-99-6.\n↑ Chandrapal Sharma (1 September 2017). भारतीय संस्कृति और मूल अंकों के स्वर : अंक चक्र : Bhartiya Sanskriti aur Mool Anko ke Swar Ank Chakra. Diamond Pocket Books Pvt Ltd. पप. 209–. ISBN 978-93-5278-487-5.\n↑ "बिहार में सोनपुर मेले की धूम - BBC हिंदी". Bbc.co.uk. पहुँचतिथी 2017-12-01.\n↑ "सोनपुर मेला: जब स्टेज पर आती थीं गुलाब बाई तो थम जाती थीं सांसे". दैनिक जागरण (Hindi में). 27 नवंबर 2018. पहुँचतिथी 30 नवंबर 2018.\n↑ Narendra Kumar Pandey. Dr Shrikrishan Singh Itihas Ke Aaine Me. पप. 15–. ISBN 978-81-7721-299-0.\n↑ Mohammad Sajjad (13 August 2014). Muslim Politics in Bihar: Changing Contours. Routledge. पप. 10–. ISBN 978-1-317-55982-5.\n↑ 13.0 13.1 Anand A. Yang (1 February 1999). Bazaar India: Markets, Society, and the Colonial State in Bihar. University of California Press. पप. 160–. ISBN 978-0-520-91996-9.\n↑ Dinesh Datt Sharma. Swami Sahajananda Saraswati : Amrit Kalash. पप. 133–. ISBN 978-93-5048-880-5.\n↑ 15.0 15.1 15.2 "Sonepur Mela History, History Behind Sonepur Fair". Festivalsofindia.in. पहुँचतिथी 2017-12-01.\n↑ अतहर इमाम ख़ान सोनपुर से, बीबीसी हिंदी के लिए. "सोनपुर मेलाः चंद्रगुप्त मौर्य भी यहां से हाथी घोड़ा ख़रीदा करते - BBC हिंदी". Bbc.com. पहुँचतिथी 2017-12-01.\n"https://bh.wikipedia.org/w/index.php?title=सोनपुर_मेला&oldid=695609" से लिहल गइल\nबिहार के संस्कृति\nभारत में मेला\nज्ञानसंदूक छुट्टी (तारीख निगरानी जरूरी)\nएह पन्ना पर आखिरी बेर संपादन 20 मई 2021 के 13:45 बजे भइल रहल।


चांडी में एगो नवही के गोली मारल गइल – टटका खबर\nचांडी में एगो नवही के गोली मारल गइल\nगोपालगंज के गोपालपुर इलाका के चांडी गांव का बहरी एगो खेत से एगो नवही के लाश बुध का सबेरे मिलल. पच्चीस साल के एह आदमी के गोली मार गइल रहे आ ओकरा के छूरो घोंपल गइल रहे. लाश के पहिचान नइखे भइल आ नामालूम लोग पर मुकदमा दर्ज कर लिहल गइल बा. लाश के पोस्ट मार्टम खातिर भेज दिहल गइल बा.\nTags: गोपालगंज, चांडी